January | 2015 | Caritas Srbije\nRadionica o licenciranju organizacija za pružanje usluga socijalne zaštite\nNa osnovu Pravilnika o licenciranju usluga socijalne zaštite, izdatog u maju 2013. godine, sve organizacije socijalne zaštite su u obavezi da do početka 2016. godine prođu proces licenciranja, kako bi nastavile svoje delovanje. Ovaj proces se odnosi i na sve ogranke Caritasa u Srbiji, koji pružaju usluge dnevnog boravka i kućne nege za starije i bolesne osobe, po kojima je Caritas prepoznatljiv u mnogim opštinama širom Srbije.\nCaritas Šabac je prva organizacija Caritasa u Srbiji, koja je uspešno završila proces licenciranja. S tim u vezi Caritas Srbije je 27. januara organizovao radionicu na temu licenciranja organizacija za pružanje usluga socijalne zaštite, na kojoj je direktor Caritasa Šabac Miroljub Nikolić podelio svoja iskustva o licenciranju sa predstavnicima drugih ogranaka Caritasa u Srbiji: iz Beograda, Subotice, Zrenjanina, Sremske Mitrovice, Šapca i Valjeva. Ovom prilikom koordinator Caritasa Srbije Darko Tot je uručio zahvalnicu Caritasu Šabac za doprinos razvoju Caritasa u Srbiji.\nU popodnevnim časovima predstavnici Caritasa Beogradske nadbiskupije direktor Miloje Veljić i projekt menadžer Viktor Cvetković su sa predstavnicima Caritasa iz drugih biskupija podelili svoja iskustva vezana za projekat pomoći poplavljenim porodicama. G. Veljić je na primeru katastrofalnih poplava koje su zahvatile teritoriju Beogradske nadbiskupije opisao sve potrebne korake za pružanje pomoći u jednoj urgentnoj situaciji kao što je bila ova prirodna katastrofa.\nTrening „Lobiranje i javno zastupanje“\nU okviru projekta “PRO.ME.NE”, koji finansira Evropska Unija, a sprovodi Caritas, 23. i 24. januara u prostorijama Caritasa u Beogradu održan je trening na temu „Strateško planiranje. Lobiranje i javno zastupanje“. Na ovom treningu učestvovali članovi udruženja korisnika iz Beograda, Pirota, Niša, Zrenjanina, Novog Sada i Novog Kneževca. Predavači su bili Snežana Stojanović i Dubravka Velat, članovi Tima TRI trenera Građanskih inicijativa.\nTeme ovog susreta su bile: misija mreže udruženja korisnika psihijatrijskih usluga, njeni ciljevi, resursi, način upravljanja i etički principi, o kojima su učesnici imali prilike da razgovaraju u grupama i daju svoje predloge. Učesnici su definisali da je misija mreže da zajedničkim snagama rade na prevenciji mentalnih poremećaja, smanjenju stigme i poboljšanju kvaliteta života osoba sa mentalnim poteškoćama u njihovom okruženju, čime bi doprineli njihovom uključivanju u zajednicu, kao i punom poštovanju njihovih prava u skladu sa međunarodnim standardima.\nPodela vaučera za kupovinu namirnica\nTokom decembra 2014. i početkom januara 2015. podeljeno je 2100 vaučera za kupovinu hrane i higijenskih sredstava u vrednosti od 35 evra po vaučeru, u 11 opština predviđenih rehabilitacionim projektom. Uz pomoć ove donacije porodice su mogle da kupe potrebne namirnice u lokalnim supermarketima, koje su im bile naročito korisne tokom novogodišnjih i božićnih praznika. U zavisnosti od mesta vaučeri su mogli da se upotrebe u supermarketima „Delhaize grupe“, „Mercator grupe“, „Europrom“, „SL-CO“ i „AS Market“.\nNajugroženije porodice, kao što su one koje su i dalje smeštene u hotelu i kasarni u Obrenovcu, kao i porodice sa više članova, su dobile po dva vaučera.\nU Obrenovcu je podeljeno 600 vaučera za porodice koje su smeštene u kasarni i hotelu, kao i za poplavljena domaćinstva naselja Šljivice.\nU Šapcu je podeljeno 400 vaučera,\nU Krupnju je podeljeno 300 vaučera,\nU Lajkovcu je podeljeno 250 vaučera,\nU Ubu je podeljeno 150 vaučera,\nU Svilajncu je podeljeno 100 vaučera,\nU Lazarevcu (Velikim Crljenima) je podeljeno 100 vaučera,\nU Jagodini je podeljeno 80 vaučera,\nU Valjevu je podeljeno 70 vaučera,\nU Paraćinu je podeljeno 45 vaučera,\nU Topoli je podeljeno 5 vaučera.\nBožićni ručak za osobe u stanju socijalne potrebe u Šapcu\nCaritas Šabac već tradicionalno na dan Božića po gregorijanskom kalendaru organizuje božićni ručak za osobe koje žive u teškim situacijama, što se nastavilo i 25. decembra 2014. Zahvaljujući đacima škole stranih jezika „Premier“ i njihovim roditeljima koji su se i ove godine odazvali akciji prikupljanja odeće i igračaka, deci koja su učestovala na ručku ulepšan je dan podelom paketića.


Korona virus: U Srbiji danas odluka o početku drugog polugodišta, SZO upozorava - nismo ni blizu kraja pandemije - Glas Šumadije\nNaslovna > BBC News na srpskom > Korona virus: U Srbiji danas odluka o početku drugog polugodišta, SZO upozorava – nismo ni blizu kraja pandemije\n19/01/2022 119Ostavi komentar na Korona virus: U Srbiji danas odluka o početku drugog polugodišta, SZO upozorava – nismo ni blizu kraja pandemije\nTim za škole Ministarstva prosvete danas će doneti odluku da li će đaci koji su sada na raspustu, krenuti u škole 24. januara i na koji način će se održavati nastava.\n„U 14.30 je sastanak i tada ćemo sagledati sve brojke i uporediti ih za brojakama koje ima Insistut Batut, koji je deo tog tima“, rekao je Ružić za TV Hepi.\n„Nisam 100 odsto siguran po kom modelu će se ići u školu, ali najefikasnije za decu i nastavnike bi bilo da se ide po neposrednom modelu u škole, a predškolske ustanova sigurno idu“, rekao je ministar.\nMirsad Đerlek, državni sekretar u Ministarstvu zdravlja, izjavio je da nije toliko veliki broj hospitalizovanih u odnosu na broj novozaraženih od korone i zato građani ne treba da se plaše, već samo da budu oprezni.\n„Velika je zaraznost, ali oko šest odsto obolelih zahteva bolničko lečenje“, rekao je Đerlek za TV Hepi.\nOn je napomenuo da očekuje da će broj novozaraženih nastaviti da raste još „minimum“ naredne tri, četiri nedelje, ali da ohrabruje što slabi potencijal virusa.\nKada je reč o primanju četvrte doze vakcine protiv korona virusa, on je kazao da se o tome trenutno „samo razgovara“ i najavio da će Nacionalni komitet za imunizaciju doneti odluku.


Imigracija otvoreno pitanje i pred izbore za Kongres\nSenatori I dalje imaju različita viđenja o tome šta bi mogao da bude rezultat rasprave u Kongresu o imigraciji. Lider republikanaca Mič Mekonel rekao je da bi Senat trebalo da razmotri položaj imigranata koji su u SAD dovedeni kao deca, kao i budžet do 8.februara. Ta uveravanja su bila i razlog zbog kojeg je 30 demokrata glasalo za ponovno pokretanje rada vlade. Ipak, pitanje statusa imigranata ujedno moglo bi da bude i jedno od glavnih na predstojećim izborima za Kongres.\nSenat ponovo zaseda. Republikanci, uključujući I njihovog lidera u Senatu Miča Mekonela, veruju da imaju prednost u pregovorima kada je reč o takozvanim “sanjarima”.\n“Ova žalosna epizoda nas je sve podsetila da rizikovanje do krajnjih granica I talačke situacije ne funkcionišu”\nPredsednik Tramp proglasio je pobedu na Tviteru I rekao da je spreman da pregovara.\n“Imaće veliku ulogu u ovom procesu, ali na Kongresu je da predlog prođe oba doma I onda dođe do predsednika”, rekla je Sara Hakabi Sanders, portparolka Bele kuće.\nTramp je ovim ojačao svoju poziciju, kaže analitičar Zik Miler.\n“Predsednik je ovim ohrabren I oseća to kao svoju pobedu. Uprkos tome što se pokazalo da Vašington ne funkcioniše, on je izašao kao pobednik”.\nDemokrate, na čelu sa Čakom Šumerom, su obećale žestoku borbu za “sanjare”.\n“Republikanska većina sada ima 16 dana da radi sa nama i sačini predlog koji može da dobije 60 glasova i spreči deportaciju imigranata. Sat otkucava, 16 dana nije mnogo i vreme je da počnemo da radimo na tome.”\nŠumer je povukao raniju ponudu da demokrate podrže finansiranje zida na granici sa Meksikom, što je ključno Trampovo obećanje iz kampanje. Istraživanja javnog mnjenja pokazuju veću podršku “sanjarima”, a njihova sudbina može biti glavno pitanje na izborima za Kongres na koje su demokrate fokusirane, kaže Džon Fortije.\n“Demokrate su ujedinjene u jednoj stvari – da ne vole Trampa i da će se kandidovati protiv njega i republikanaca, I to je motiv koji ih ujedinjuje”.\nI Trampove pristalice bi mogle biti dodatno motivisane, kaže analitičarka Džoj Rid.\n“Imigracija je bila pitanje broj jedan među Trampovim pristalicama, i više nego bilo šta drugo se pominjalo da negativno utiče na zemlju.”\nPonovni početak rada vlade znači kraj krize za sad. Ali kriza je i dalje moguća ako se Kongres i predsednik ne dogovore kako će rešiti pitanje “sanjara”.


Odjeci izveštaja Amnesti Internešnela\nPojedini Srbi sa Kosova smatraju da izveštaj Amnesti Internešnela o propustima UNMIK-a u nije iznenadjenje, ali ukazuje na potrebu da se utvrdi odgovornost i nastavi posao istrage sudbine nestalih Srba.\nIzvestaj “Amnesti internernešnela“ koji je ukazao na neuspeh UNMIK-a u istragama nestalih civila, uglavnom Srba, nije ništa novo smatraju pojedini Srbi i Albanci sa Kosova. Iz UNMIK-a poručuju da je ta misija u to vreme bila administrativna.\nPotpredsednik Skupštine Kosova Petar Miletić smatra da izveštaj Amnesti internešenela o tome da UNMIK nije istražio sudbinu nestalih Srba nije nikakvo iznenadjenje niti tajna, jer je kako kaže činjenica da UNMIK kada su u pitanju kidnapovani i ubijeni Srbi nije svoj posao obavio onako kako je trebao.\n“Mislim da nam Amnesti internešenel nije rekao ništa novo, mada je, u svakom slučaju, dobro, da se uvek podsete oni koji su bili najodgovorniji za istrage, da nisu istražili zločine nad Srbima, koji su se dešavali 1998. i 1999.godine. Zato bi bilo dobro, da oni koji su danas zaduženi za istrage o ratnim zločinima, a to je danas, u najvećoj meri EULEX i domaća policija, nastave taj posao”, kaže Miletić.\nRada Trajković takođe smatra da UNMIK jeste odgovoran što je sudbina mnogih nestalih i ubijenih Srba još uvek nerasvetljena i da to nije ništa novo. Ona smatra da pored međunarodnih postoje i neke bivše i sadašnje organizacije i institucije koje takođe imaju odgovornost i koje bi morale da budu, kako je kazala pokretači istraga, da bi ljudi koji su činili zločine, počeli da odgovaraju.\n“Tu mislim na takozvanu Oslobodilačku vojsku Kosova, koja je u to vreme postojala i koja je u ovom trenutku, u stvari, postala formalna institucija. Mislim na one koji su u vrhu institucija Prištine, kako političkim, kako izvršnim, tako i bezbedonosnim i ostalim. To je ono, gde hoću da dam poentu. Mislim da bi bilo dobro da se, zaista, paralelno govori, i o jednom, i o drugom”, rekla je za Glas Amerike Rada Trajković.\nJedan od glavnih razloga zašto UNMIK nije bio uspešniji po pitanju istraga o nestalim licima je što je to pitanje vrlo često bilo političko, a ne pravno, smatra direktor Centra za Balkanske studije Fadilj Ljepaja. On za Glas Amerike kaže da istrage oko nestalih lica na Kosovu u to vreme i nisu bile prioritet UNMIK-a.\n“UNMIK je tada imao druge prioritete, a to su da uspostavi mir i da izgradi institucije, što je i uradio. Među tim institucijama su i one koje treba da se bave tim pitanjima, a to su sudovi i mislim da je tek sada došlo vreme da se ta pitanja pravno otvore, a ne politički. Da ne budu stvar političke trgovine”, kazao je Ljepaja.\nIzveštaj organizacije za zaštitu ljudskih prava Amnesti Internešnela zasnovan je na nalazima komisije za ljudska prava, koju je uspostavio sam UNMIK da istraži žalbe osoba koje smatraju da je civilna misija UN na Kosovu narušila njihova prava. Od početka ove godine, komisija je od 150 primljenih slučajeva razmotrila 20, a u 19 je utvrdjeno da je UNMIK narušio prava rodjaka otetih osoba, tako što nije sproveo adekvatnu istragu, navodi se u tom izvestaju.\nKomentarišući izveštaj Amnesti internešenela portparol UNMIK-a Olivier Salgado kaže da UNMIK pridaje veliku važnost radu svoje Savetodavne komisije za ljudska prava. U pisanoj izjavi za Glas Amerike, Salgado je rekao da je šef UNMIK-a na vreme dao pozitivne odgovore na preporuke Savetodavne komisije za ljudska prava kada je Komisija otkrila da je UNMIK imao ispuste u zaštiti ljudskih prava u slučajevima nestalih.\n“Šef UNMIK-a je objasnio da su se ti događaji odigrali u vreme kada je UNMIK bio administrativna misija. UNMIK više nema izvršnu vlast nad institutcijama i izvorima na Kosovu i da sada EULEX treba da nastavi istragu kako bi odgovorni bili procesuirani”, naveo je Salgado.


U grotlu Crvenog krsta Krstaši protiv Lozničana za majstoricu - Sportska centrala\n15 sep 2020. 13:31\nMajstorica ili novi sampion, odgovor će nam doneti epilog drugog finalnog meča Bokserske Super lige Srbije između Krstaša i Lozničana. Legendarna hala na Crvenom krstu ugostiće domaćina BK „Radnicki“ Beograd i protivnika BK Loznica 16. septembra 2020. sa početkom u 20 casova uz direktan TV prenos na TV Arena.\nSa jedne strane za domacina ovaj mec znaci borbi za opstanak, bitku u kojoj ce juriti pobedu i zakazivanje čuvene majstorice, odnosno trećeg odlučujućeg susreta finala Super lige Srbije na neutralnom terenu. Gosti iz Podrinja imaju prenost pobede koju su zabeležili kao domaćini u hali Lagator 10. septembra, sada jure novi trijumf koji bi ujedno značio i osvajanje naslova šampiona za 2020. godinu.\nSusret u Beogradu bice održan bez prisustva publike, shodno odlukama Vlade Republike Srbije usled pandemije virusa korona.\nU oba tabora isticu da je motivacija i spremnost svih aktera na najvišem mogućem nivou.\n– I prvi meč je pokazao da smo svi tu sa jednim jasnim ciljem, pobediti. U Lagatoru je sve prštalo od energije, kvalitetnog boksa, isto ocekujemo i na Crvenom krstu. Iako je bilo 10:4 u korist Loznice, to nije pokazatelj odnosa snaga u ringu, šanse su bile podjednake. Nase misli su maksimalno fokusirane na titulu i verujem da ćemo izboriti majstoricu u kojoj bi sve karte bile otvorene, nijanse bi odlučile novog šampiona, ističe kapiten Krstaša Veljko Gligorić.\n– Verujem da će se naša titula slaviti na Crvenom krstu, da ćemo doći do velikog trijumfa u Beogradu i zatim nastaviti proslavu u Loznici. U prvom finalnom susretu iskoristili smo prednost našeg terena koji uvek sa sobom donosi i dozu pritiska sa kojim smo se izborili i zabeležili prvu pobedu koja nas je dovela na korak od trona. Svesni smo da majstorica donosi novi pritisak, vodu u uši, zato imamo i motiv vise da započeti posao završimo već na drugoj stepenici. Ekipa je spremna, obećavamo borbu do poslednjeg atoma snage i verujemo da će to biti dovoljno za željeni rezultat, zaključio je mlada zvezda i perjanica BK Loznica Semiz Aličic.\nSudijska komisija Fudbalskog saveza Srbije odredila je arbitre za mečeve 9. kola Linglong Superlige Srbije.\nKarabao Kup: Ispali Ivić i Bane Ivanović, Matić prošao dalje [VIDEO]\nZile- 23 sep 2020. 00:02 0\nNe tako uspešno veče za Srbe u Liga Kupu Engleske. Votford koji sa klupe predvodi Vladimir Ivić poražen je...


MMF: Vlast brzo sprovela paket dobro osmišljenih ekonomskih mera, u 2021. ograničiti rast penzija i plata | Insajder\nRazgovor predsednika i predstavnika MMF putem video linka / Foto: instagram, buducnostsrbije\n"Ad hok povećanja penzija i jednokratne isplate treba izbegavati", smatra MMF.\nOčekivano je da će se javni dug, koji je opadao pre pandemije, povećati u 2020. godini, ali će ostati ispod 60 procenata BDP i nastaviti da se kreće opadajućom putanjom u 2021. godine, dodaje se u saopštenju. Fiskalni paket, koji uključuje povećane rashode za zdravstvo, odlaganje poreskih obaveza, subvencije za zarade, univerzalne keš transfere, kao i državne garancije za bankarske kredite malim i srednjim preduzećima je jedan od najvećih među evropskim zemljama u tranziciji, navodi MMF u saopštenju posle onlajn sastanaka sa predstavnicima srpskih vlasti od 24. juna do 3. jula.\n"Narodna banka Srbije je doprinela odgovoru na šok snižavanjem referentne kamatne stope i ubacivanjem likvidnosti u bankarski sistem, kao i uvođenjem tromesečnog moratorijuma na otplate bankarskih kredita i drugim merama za očuvanje monetarne i finansijske stabilnosti", ukazuje se u saopštenju.\n"Potrebna je i temeljna analiza cene električne energije kako bi se omogućilo pokrivanje troškova. Pozdravljamo napredak koji je učinjen ka završetku privatizacije Komercijalne banke i ohrabrujemo dalje napore da se privatizuje Petrohemija", zaključio je Martejn.


Pametni gradovi – brendiranje i razvoj lokalnih turističkih ponuda – MEDIJA CENTAR BOR );\nPametni gradovi – brendiranje i razvoj lokalnih turističkih ponuda\nBeograd, Bor, Zaječar, NALED, RARIS\nKreativna industrija je najbolji brend svakog grada\n„BALCANICA SUPERIOR“ JE NAZIV REGIONALNOG BRENDA ISTOČNE SRBIJE\nGradovi se danas takmiče za privlačenje turista, studenata, velikih događaja, međunarodnih kompanija i investicija, ali su pre svega konkurenti u privlačenju kreativne zajednice – mladih, tehnološki pismenih profesionalaca, koji razmišljaju globalno, izjavila je Šeron Landes Fišer, direktorka za strategiju razvoja turizma grada Tel Aviva.\nKreativci su nova narastajuća klasa koja je pokretačka snaga ekonomskog razvoja gradova kroz inovacije, rekla je Landes Fišer u Skupštini grada Beograda, na radionici „Pametni gradovi – brendiranje i razvoj lokalnih turističkih ponuda“ na kojoj su predstavnici lokalnih samouprava i turističkih organizacija od nje mogli da saznaju kako da svoje gradove i opštine učine atraktivnijim mestom za život i rad i približe turističku ponudu mladim generacijama i preduzetnicima.\nUspeh Tel Aviva leži u povezivanju poslovne i turističke ponude grada, predstavljene kroz brendove Tel Aviv Start-Up City i Tel Aviv Non-Stop City. Grad je pokrenuo stvaranje snažne start-up zajednice i danas ima jednu start-up firmu na 290 stanovnika (najviše u svetu), kao i 84 habova i inovacionih centara (više od Londona, Pariza i Berlina) u kojima firme mogu da rade i rastu. Više od 44% radne snage Tel Aviva sada radi upravo u kreativnim delatnostima.\nGrad je pomogao razvoj start-up zajednice omogućivši korišćenje opštinskih prostorija besplatno i ponudio poreske olakšice. Takođe, Tel Aviv je otvorio svoje baze podataka kako bi ih kreativni preduzetn ici koristili za osmišljavanje rešenja za konkretne probleme (npr. u javnom prevozu). Međunarodne kompanije poput Fejsbuka, Koka-Kole, Dojče telekoma ne razvijaju svoje istraživačke centre u Tel Avivu već angažuju lokalne preduzetnike.\nOvaj inovativni potencijal glavni grad Izraela je angažovao na planu turizma i start-up kompanije razvile su brojne aplikacije i tehnološka rešenja koja olakšavaju organizovanje događaja, obezbeđivanje smeštaja, obilaske kulturnih i zabavnih sadržaja i sve drugo što je važno za prijatan boravak turista. Nova rešenja doprinela su snažnom rastu turističke industrije Tel Aviva.\nAmbasadorka Izraela Alona Fišer-Kam istakla je da je današnja radionica, koju su organizovali ambasada i NALED, prvi u nizu događaja povodom obeležavanja 69. godišnjice nezavisnosti te zemlje, kao i 25 godina diplomatskih odnosa Izraela i Srbije, i ti značajni datumi biće obeleženi kroz novi koncept u okviru kojeg će duboko prijateljstvo i poštovanje dve zemlje biti još vidljiviji.\n– Ove godine obraćamo se civilnom sektoru kako bismo našli najbolje načine da razmenjujemo znanje i iskustvo na obostranu korist i tokom maja i juna radićemo na jačanju saradnje sa različitim sektorima srpskog civilnog društva. Značajni jubilej u odnosima Izraela i Srbije dočekujemo sa rastućom saradnjom u brojnim oblastima, od nauke, obrazovanja i kulture do visokih tehnologija i agrotehnologija – rekla je ambasadorka Fišer-Kam.\nOna je naglasila da su visoke, ekološke i agrotehnologije, kao i promocija turizma prioriteti ambasade. „Želeli bismo da ostvarimo dramatičan rast broja izraelskih turista u Srbiji radi boljeg međusobnog razumevanja naše zajedničke istorije, vrednosti i interesa. Radimo na jačanju naših kulturnih aktivnosti širom Srbije i želimo d a se više uključimo u humanitarne aktivnosti ka ljudima sa specijalnim potrebama“, naglasila je Fišer-Kam.\nČlan Upravnog odbora NALED-a i direktor za jugoistočnu Evropu kompanije SAP Vojislav Genić istakao je da NALED i ambasada Izraela godinama sarađuju na jačanju kapaciteta lokalnih samouprava i omogućili su velikom broju službenika iz lokalnih administracija da pohađaju programe profesionalnog usavršavanja u Izraelu u različitim oblastima.\n– Saradnja javnog, privatnog i nevladinog sektora je princip na kom je zasnovan NALED i otvoreni smo za novine, napredne tehnologije i inovacije. U konceptu „pametnih gradova“ vidimo sličan princip i pozivamo sve lokalne samouprave da razmotre kako najbolje može biti primenjen. Relativno mala ulaganja, dobre ideje, saradnja gradske uprave, lokalnih kompanija i građana, međunarodna iskustva prilagođena našim uslovima, mogu nas povesti ka pametnim gradovima u Srbij i i boljem pozicioniranju na turističkoj i ekonomskoj mapi – rekao je Genić.\nRARIS – Regionalna agencija za razvoj istočne Srbije pomaže da ovaj deo Srbije nimalo ne zaostaje za svetskim trendovima\nRegionalna agencija za razvoj istočne Srbije – RARIS je osnovana od opština Boljevac, Kladovo, Knjaževac, Majdanpek, Sokobanja, Bor i Negotin, Grada Zaječara, Regionalne privredne komore Zaječar, Preduzeća za puteve „Zaječar“ AD, NVO „Timočki klub“ i Fakulteta za menadžment Zaječar i početkom godine otpočela je aktivnost na brendiranju istočne Srbije.\nU periodu od 12. januara do 12. februara ove godine, RARIS je sproveo konkurs za izbor naziva regionalnog brenda istočne Srbije i snažnu medijsku kampanju za promociju aktivnosti oko uspostavljanja regionalnog brenda. Kampanju je samo preko Fejsbuka otpratilo više od 52.000 ljudi, a na konkursu je primljeno 229 predloga naziva od strane 134 učesnika konkursa.\nNa svečanoj promociji imena, koju je RARIS organizovao u prostorijama Radul begovog konaka u Zaječaru, predstavnici RARIS su prisutnima saopštili da je stručna komisija za naziv brenda odabrala „BALCANICA SUPERIOR“.\nNovi naziv, pored asocijacija na širi geografski prostor i istorijske konotacije koja datira još iz rimskog perioda, trebalo bi da ukazuje i na specifični kvalitet proizvoda i usluga koji će biti obuhvaćeni brendom.\nZanimljivost vezana za ovaj konkurs je da je autor pobedničkog predloga želeo da bude anoniman i odrekao se nagrade, tako da je Komisija odlučila da fond za glavnu nagradu podeli za 16 najkreativnijih predloga, čijim autorima su nagrade – po kutija „Džervinovih“ vina i uručene.\nPored predstavljanja celog procesa brendiranja i promocije novog naziva, o čemu su govorili Vladan Jeremić, direktor RARIS-a i Dragan Milutinović, projekt menadžer, organizovana je i degustacija vina knjaževačke kompanije „Džervin“ koja je bila glavni sponzor nagrada.\nKako je danas najavljeno, uskoro nas očekuje i javni konkurs za idejno rešenje logotipa brenda, sa atraktivnim novčanim nagradama.


Sudija Bret Kavano pred Odborom za pravosuđe u Senatu\nFBI nastavlja istragu o kandidatu za Vrhovni sud Bretu Kavanou, koji je optužen za seksualne napade, a novi detalji u istrazi pokazuju da je sudija prekomerno konzumirao alkohol u mladosti. Predsednik Tramp još jednom je podržao svog kandidata Breta Kavanoa.\nTramp je istakao da američki pravosudni sistem funkcioniše po principu pretpostavke nevinosti i da bi to trebalo da bude primenjeno i u ovom slučaju. Predsednik Tramp je istakao da nije prihvatljivo lagati pod zakletvom u Kongresu.\nOn je ponovio da čeka rezultat istrage Federalnog istražnog biroa i da se ni na koji način neće mešati u tu istragu. Predsednik je rekao da FBI ima ovlašćenja da intervjuiše koga god želi i da Bela kuća ne utiče na obim istrage.\nKristin Blazi Ford svedočila je protekle nedelje pred Odborom za pravosuđe u Senatu i rekla da je Kavano seksualno napao 1982. na jednoj kućnoj zabavi. Kavano je besno reagovao na te navode i negirao ih u svedočenju posle Fordove. Takođe je negirao da je pio do granice da je imao “crne rupe” u sećanju.\nMeđutim, Čad Ladington, koji je studirao sa Kavanoom na Jejlu, izdao je saopštenje u kojem je istakao da je sudija “često i mnogo pio” i da je ponekad bio “agresivan i raspoložen za sukob”.\nLadington, koji je inače univerzitetski profesor u Severnoj Karolini, rekao je da je u jednoj takvoj situaciji Bret Kavano bacio limenku piva u lice čoveku koji je imao „poluneprijateljsku primedbu“ na njegov račun, i da je otpočeo tuču, koja se završila tako što je nekoliko njihovih zajedničkih prijatelja uhapšeno.\nIncident potvrdila i policija iy Nju Hejvena u Konektikatu.\n“Izveštaj iz septembra 1985., kada se desio incident, pokazuje da se desila prepirka u nekadašnjem baru “Demeris”, koji više ne postoji. U izveštaju se navodi da je gospodin Kavano na nekoga bacio led, a potom je na istu osobu neko drugi bacio staklenu čašu i povredio je. Dakle, bilo je hapšenja, ali gospodin Kavano nije uhapšen, već je registrovan u izveštaju”, rekao je predstavnik policije Dejvid Hartman.\nNjujork Tajms piše da je FBI već intervjuisao četvoro svedoka, čije su ispitivanje odobrili Senat i Bela kuća i da su među njima prijatelji Breta Kavanoa - Mark Džadž I Pi Džej Smit, kao i prijateljica Kristin Blazi Ford Liland Kajzer. Među ispitanima je i Debra Ramires, druga žena koja je optužila Kavanoa za seksualno napastvovanje.\nTreća žena koja je oputžila Kavanoa je Džuli Svetnik.\nLider republikanaca u Senatu Mič Mekonel je rekao da će Senat o nominaciji glasati ove nedelje.\nGlasanje je pomereno pošto je republikanski senator iz Arizone Džef Flejk tražio istragu FBI-a, koju je uslovio svojim glasom za sudiju Kavanoa.\nRepublikanci ne smeju da rizikuju da izgube glasove zbog toga što imaju tesnu većinu od 51 senatora, a još nije poznato kako će glasati dve republikanske senatorke – Suzan Kolins iz Mejna i Lisa Murkovski sa Aljaske.\nSavetnica Bele kuće: I ja sam žrtva seksualnog napada


FUDBALERI Crvne zvezde odigrali su nerešeno 1:1 u Gracu protiv domaćeg Šturma u poslednjoj pripremnoj utakmici pred početak nove sezone.\nGolove na "Merkur Areni", nekadašnjem stadionu Arnold Švarceneger, postigli su El Fardu Ben u 11. minutu i Kuteišvili u 83. minutu.\nMilan Borjan je odbranio jedanaesterac u 49. minutu, ali je savladan sa bele tačke u 83. Oba penala skrivio je Sanogo.\nOd pojačanja crveno-belih, Dragović je igrao poluvreme, a Dioni pet minuta.\nSport fudbal FK Crvena zvezda Milan Borjan Aleksandar Dragović Loi Dioni


Foto: Ilustracija | Dodik: Prema ustavu, BiH nema svoju imovinu\nSrna 20.09.2017 08:01\nBANJALUKA - Predsjednik Republike Srpske Milorad Dodik izjavio je da BiH, prema Ustavu, nema svoju imovinu, te poručio da Republika Srpska, na osnovu postojećeg sporazuma, neće dozvoliti da se njena imovina uknjiži na nivo BiH.\n"A treće, najvažnije, jeste da ako prestane potreba za vojnom svrhom tog objekta, ne može se koristiti u druge namjene, nego se on vraća entitetima u kojima se nalazi", rekao je Dodik za Radio-televiziju Republike Srpske.\nOn je pohvalio rad bijeljinskog "Orla", koji je u javnom vlasništvu, ali i privatnog Remontnog zavoda Bratunac.\nOn je dodao da razni faktori, među kojima je i međunarodni, "rovare" u Srpskoj, ali da u tome neće uspjeti, jer je većina kompaktna.\n"A mi se ipak razvijamo, mi ipak imamo tri i po odsto rasta", naglasio je Dodik i dodao da je to više u odnosu na sve druge zemlje bivše Jugoslavije.


Zahtev Advokatske komore Vladi\n19.11.2018 | Info\nAdvokatska komora Srbije (AKSD) nezadovoljna je zbog nepoštovanja procedure za utvrđivanje Predloga zakona o uslugama, zbog čega je od Vlade zatražila povlačenje tog propisa iz skupštinske procedure, saopšteno je danas iz AKS.\nAdvokatska komora Srbije ukazuje da je Ministarstvo pravde potpisalo Sporazum sa AKS o okončanju protesta advokata Srbije 23. januara 2015. kojim je dogovoreno da advokatura aktivno učestvuje u izradi nacrta propisa koji su u vezi sa radom i položajem advokature.\nOd Ministarstva trgovine, turizma i telekomunikacija i Vlade Srbije Advokatska komora Srbije zahteva o povlačenje Predloga zakona o uslugama iz procedure sa zahtevom da se izmene pojedine odredbe predloga zakona.\nUkoliko Predlog zakona o uslugama ne bude povučen iz procedure, Advokatska komora Srbije zahteva od Ministarstva pravde, kao resornog ministarstva, da sprovede propisanu proceduru brisanja i izmena pojedinih odredbi, dodaje se u saopštenju.\nAdvokat optužen za ubistvo u Beogradu\n"Izmene Krivičnog zakona zbog bolje zaštite advokata"\n"Napad na advokata napad na vršenje pravde"\nJednonedeljni protest advokata zbog ubistva Ognjanovića


Studijska poseta poljoprivrednih proizvođača Italiji i Sloveniji - Užice Oglasna Tabla\nдецембар 13, 2017 0159\nGrad Užice je u saradnji sa Regionalnom razvojnom agencijom „Zlatibor“ objavio javni poziv za učešće poljoprivrednih proizvođača u programu studijske posete Italiji i Sloveniji.\nPoljoprivredni proizvođači sa teritorije Grada Užica, koji su zainteresovani za učešće u programu studijske posete Italiji i Sloveniji, svoje prijave mogu dostaviti Gradskoj upravi grada Užica. Studijska poseta će biti relaizovana krajem meseca februara 2018. godine sa ciljem upoznavanja lokalnih poljoprivrednih proizvođača sa iskustvima, znanjem i veštinama poljoprivrednih proizvođača i ostalih aktera u oblasti poljoprivrede i ruralnog razvoja koja se primenjuje u Italiji i Sloveniji.\nPravo na učešće u ovom javnom pozivu može ostvariti fizičko lice koje je nosilac ili član registrovanog porodičnog poljoprivrednog gazdinstva, sa aktivnim statusom u 2017. godini.\nPodnosilac prijave ostvaruje pravo na ušeće u programu studijske posete ako ispunjava sledeće uslove:\nDa je izmirio sve poreske obaveze prema Gradu Užicu\nOvim javnim pozivom definiše se način, uslovi i kriterijumi za učešće na proramu studijske posete poljoprivrednom sektoru Italiji i Sloveniji. Učesnici programa studijske posete su u obavezi da obezbede sopstveno koofinansiranje u iznosu od 5.000 dinara. Rokovi i način uplate biće definisani posebnim ugovorom između korisnika ovog javnog poziva i Regionalne razvojne agencije „Zlatibor“.\nStudijska poseta se realizuje u poslednjoj sedmici meseca februara 2018. godine sa sledećim PROGRAMOM\nPotrebnu dokumentaciju podnosilac prijave dostavlja lično na pisarnicu Gradske uprave grada Užica, kancelarija br. 12, na adresi Dimitrija Tucovića 52, 31000 Užice, najkasnije do petka 29. decembra 2017. godine do 14 časova.\nZa sve dodatne informacije možete se obratiti na brojeve telefona: 031/590-163 i 031/523-065.\nJavni poziv za učešće poljoprivrednih proizvođača na programu studijske posete Italiji i Sloveniji možete pogledati OVDE\nNastavljene aktivnosti na izgradnji obilaznice oko Užica


20 GODINA OD DANA KADA JE JUGOSLAVIJA RASKRSTILA SA MILOŠEVIĆEM Izbori koji su neprikosnovenog vladara POSLALI U PROŠLOST - Srpskainfo\nFOTO: IGOR JOVANOV, EMIL ČONKIĆ/RAS KOMBO\nBeskrupulozna, u kriminal ogrezla, vladavina jednog čovjeka, za koju se vjerovalo da joj se ne nazire kraj, okončana je na današnji dan prije tačno 20 godina, piše Blic.\nTog 24. septembra 2000. Jugoslavija je odlučila da raskrsti sa svim što je predstavljao jedan čovjek, lider Socijalističke partije Srbije Slobodan Milošević.\nNeposredni izbor za predsjednika Savezne Republike Jugoslavije desio se samo jednom, i to upravo 24. septembra 2000. godine. Na izbornom listiću za 6.871.595 građana sa pravom glasa nalazila su se četiri predsjednička kandidata.\nU avgustu pred izbore vladajuća koalicija SPS-JUL-SNP kandidovala je tadašnjeg predsjednika Jugoslavije i predsjednika SPS Slobodana Miloševića. Demokratska opozicija Srbije (DOS) osnovana u januaru te godine kao svog kandidata odabrala je Vojislava Koštunicu, predsjednika Demokratske stranke Srbije (DSS), jedne od članica koalicije.\nSrpski pokret obnove malo je prije izbora napustio DOS i izašao sa samostalim kandidatom, predsjednikom stranke Vojislavom Mihailovićem, dok je kao četvrti kandidat na izbornom listiću bio Tomislav Nikolić, potpredsjednik Srpske radikalne stranke, koja nije podržala Miloševića.\nIpak, prije samih izbora u Jugoslaviji su se dešavali ozbiljni “tektonski poremećaji”. CESID je na osnovu analize cjelokupnog predizbornog procesa tada utvrdio niz manjkavosti i doneo zaključak da izborni procesi nisu ispunjavali uslove za fer izbore – većina glavnih medija je ozbiljno i svakodnevno sve opozicione aktere “satanizovala”, dok sa druge strane, prema procijeni CESID bila je narušena i reprezentativnost volje građana u korist vladajuće stranke Slobodana Miloševića.\nMjesec dana pred izbore za predsjednika otet je i ubijen Ivan Stambolić, jedno od glavnih lica Demokratske opozicije Srbije, za koga se pričalo uveliko da bi mogao biti protivkandidat Miloševiću na septembarskim izborima. Za otmicu, a potom i ubistvo odgovorni su pripadnici JSO. To je dodatno uzburkalo javnost i poljuljalo autoritarnu vlast socijalista.\nNepriznavanje pobjede i građanska neposlušnost\nŠta se desilo 24. septembra 2000. godine? Samo nekoliko sati nakon što su birališta zatvorena Centar za slobodne izbore i demokratiju izlazi sa prvim preliminarnim procijenama rezultata, po kojima je Koštunica bio ubjedljivo ispred Miloševića. Isto veče, te rezultate priznaju DOS, ali i protivkandidati SRS i SPO.\nIpak, potvrde nije bilo od Savezne izborne komisije, koja je preliminarne rezultate iznijela tek 26. septembra, dva dana nakon samih izbora. Tada su naveli da Koštunica jeste dobio u prvom krugu, ali ispod 50 odsto neophodnih glasova da se drugi krug izbora ne bi održao.\nJoš dva dana kasnije, 28. septembra SIK izlazi sa konačnim rezulatima – Milošević osvojio 40 odsto, dok je Koštunica osvojio 48 odsto, dva procenta manje od neophodnog.\nU njima DOS poziva na građansku neposlušnost, rudari u kolubarskom basenu uglja stupaju u štrajk, tražeći pobjedu opozicije, u tim danima mnoge škole nisu radile, preduzeća i fabrike su bile zatvarane.\nDOS 2. oktobra građanima upućuje poziv za tri dana ispred parlamenta. A onda se desio 5. oktobar i definitivni krah Slobodana Miloševića…\nMilošević je 11. marta 2006. umro u pritvoru Međunarodnog tribunala u Hagu, gdje mu je suđeno za genocid u Bosni i Hercegovini (BiH) ratne zločine protiv čovječnosti u Hrvatskoj i na Kosovu.\nOd uvođenja višepartijskog sistema 1990. SPS, čiji je Milošević bio neprikosnoveni lider, bila je neprekidno na vlasti do 2000. godine, kada je on izgubio predsjedničke izbore.\nHronika Jugoslavijapeti oktobarSlobodan MiloševićSrbijaVojislav Koštunica


Doduše, nije ni doživljen poraz kao u prethodnim slučajevima, već su ovaj put Turinci na svoj konto upisali bod. Utisak je da je meč sa Tavankutom bila zicer situacija za upisivanje prvog slavlja koje ne bi bilo na domaćem terenu, međutim plen je podeljen na ravne časti – 2:2 u susretu koji je odigran u okviru 9. kola Vojvođanske lige Sever u nedelju, 15. oktobra 2017. godine.\nZabeleženi bod bio je dovoljan za mali skok na tabeli, pa sada Mladost zauzima sedmu poziciju na tabeli sa prikupljenih 14 bodova. Zanimljiva je činjenica da ih samo dva boda dele od četvrtog mesta na kom se nalazi Potisje iz Kanjiže.\nKako raspored nalaže, u narednoj rundi šampionata Turinci će igrati pred svojim navijačima, što ih sigurno raduje s obzirom na dosadašnji učinak (četiri pobede i remi). U nedelju, 22. oktobra od 15 časova suprostaviće im se ekipa Tavankuta, koja koja se nalazi pri samom dnu lestvice.\nDrugi vezani poraz Napretka\nNe znaju Nadaljčani za pobedu još od 10. septembra kada su trljali ruke od zadovoljstva u Subotici (4:2). Od tada je prošlo nešto više od mesec dana, a Napredak samo nastavlja sa lošim partijama i porazima (dva puta je viđen i remi). Moćniji je ovog puta bio Jadran iz Feketića -1:3 u utakmici u okviru 9. kola PFL Subotica u nedelju, 15. oktobra.\nVeć nakon prvih 45 minuta domaći Napredak je gubio (1:2), a u ostatku meča Jadran je samo overio slavlje i tri boda. Zbog očajnih partija Nadaljčani polako, ali sigurno padaju na tabeli i sada se nalaze na 11. mestu sa upisan svega devet bodova.\nPredstoji im nezgodno putovanje u Bajšu gde će se u nedelju, 22. oktobra sa početkom u 14 časova i 30 minuta sastati sa istoimenim klubom, inače trećeplasiranom ekipom PFL Subotica.


Zašto Nemci traže da se HITNO napravi auto-put Srbija - Albanija!? | Vestinet.rs\nPočetna TEMA DANA\tZašto Nemci traže da se HITNO napravi auto-put Srbija – Albanija!?\nNemački ministar spoljnih poslova Zigmar Gabrijel založio se za uspostavljanje dodatnog fonda za infrastrukturne projekte na Zapadnom Balkanu.\nOn je istakao da Brisel treba više da se angažuje i investira u tom regionu.\n„Moramo sada da ubrzamo velike infrastrukturne projekte koji su od ekonomskog značaja. Projekte koji imaju i specijalan simbolični značaj kao što su autoptu između Srbije, Kosova i Albanije.\nDa bi se to finansiralo, predlažemo da uspostavimo dodatni fond za infrastrukturne projekte“, rekao je Gabrijel u izlaganju na Osmoj konferenciji ministara spoljnih poslova jugoistočne Evrope Aspen Instituta o ekonomskom i političkom razvoju regiona.\nTakođe, ukazao je na značaj jačanja regionalne saradnje i izrazio zadovoljstvo pozitivnom dinamikom koju je stvorio Berlinski proces dodavši da ga treba intenzivirati.\nOn je rekao da podržava i ekonomsku integraciju Zapadnog Balkana, koja bi bila zasnovana na evrospkim standardima i time olakšala integraciju u EU.\nKao donatori fonda, kako je naveo, svoj doprinos bi mogli da daju zemlje članice EU, Evropske aspocijacije za slobodnu trgovinu (EFTA) i Evropskog ekonomskog prostora, objavljeno je na sajtu nemačkog ministarstva spoljnih poslova.\nOn je, takođe, rekao da bi IT samit u regionu bio odlična prilika za promovisanje ideje efikasne IT infrastrukture kako bi zemlje Balkana uspostavile iste standarde.\n„Uveren sam da bi trebalo više učiniti da bi region postao atraktivniji za strane investicije“, rekao je Gabrijel i dodao da je poznato da investitori neće ulagati ako ne postoji ozbiljna vladavina prava.\nZemlje sa dobro obučenim radnicima atraktivne su za investiranje, a dualno obrazovanje je ključno za uspeh.\n„Zašto ne uspostavimo fond za zemlje regiona da se finansiraju projekti u oblasti dualnog obrazovanja za koje zemlje onda mogu da se prijave? To bi stvorilo pozitivnu konkurenciju i osiguralo da se sredstva koriste tamo gde su stvarno potrebna“, rekao je Gabrijel.\nOn je dodao da je svestan da sve te stvari koštaju, ali je ukazao da „ako ne učnimo novac dostupnim danas kako bi se Zapadni Balkan držao na pravom putu u ovoj ključnoj fazi, posledice će biti mnogo skuplje za sve nas“.\nEvropskoj uniji, kako je naglasio, potrebni su snažni partneri u regionu.\nOn je dodao da Evropljani treba da preduzmu konkretne korake te da proces proširenja EU mora da dobije dodatnu podršku.\n„U protivnom ne može se isključiti mogućnost da Zapadni Balkan isklizne pred našim očima. To ne želimo. Zbog toga, moramo da zadržimo kurs“, rekao je Gabrijel i dodao da to ne znači kompromise po pitanju uslova za članstvo.\nOn je izrazio uverenje da EU treba da razvije nove ideje, ali i da obezbedi veća finansijska sredstva za njihovu primenu kako bi se smanjili socijalni problemi izazvani trazicijom regiona.\n„Štaviše, u našem insteresu bi bilo ako bismo omogućili zemljama Zapadnog Balkana da učestvuje u više programa EU“, naveo je on.\nUKRAJINSKI KOMANDANT „POMEŠAO ULJE I VODU“: Rat u Donbasu će se završiti kada ukrajinske trupe „zauzmu Moskvu“! (VIDEO)


RTCG - Radio Televizija Crne Gore - Nacionalni javni servis :: Politika :: SNP: Zaustavi namete\nREAGOVANJE NA POSKUPLJENJA 02. 03. 2019. 10:33 >> 10:02 6\nREAGOVANJE NA POSKUPLJENJA\nSocijalistička narodna partija Crne Gore učiniće sve da zaustavi namete kojima aktuelna vlast ugrožava egzistenciju većine naših građana, saopšteno je iz te stranke.\nPodsjećaju da je minimalna zarada u Crnoj Gori i dalje najniža u regionu i iznosi 193 eura.\nKako navode u SNP, sudeći prema stavovima odgovornih tolika će biti i u narednom periodu.\n“Da bi se dočarala crnogorska stvarnost, potrebno je navesti još nekoliko važnih činjenica. Oko 40 hiljada crnogorskih građana nalazi se na evidenciji Zavoda za zapošljavanje, više od 10 hiljada penzionera prima penziju u iznosu od 125 eura, a prosječna plata već nekoliko godina ne prelazi 500 eura”, saopšteno je iz SNP-a.\nElektroprivreda Crne Gore, kako navode u SNP-u, nedavno je najavila poskupljenje električne energije, a “smiješi” nam se i skoro poskupljenje vode.\n“Iako je Ustavom definisano da smo država socijalne pravde, oko 200 hiljada građana nalazi se na ivici egzistencije”, poručuju iz SNP-a.\nAktuelna vlast, kako poručuju iz SNP-a, radi za lične interese pojedinaca, a ne za opšte dobro svih građana.\n“Zbog toga će biti politički kažnjena, a protesti koji se dešavaju ovih dana, pokazatelj su da su i građani postali svjesni situacije u koju su nas doveli vlastodršci”, navodi se u saopštenju SNP-a.\nKažu i da SNP kao svoju programsku odrednicu ima borbu za državu socijalne pravde, u kojoj će svi građani imati jednake šanse za dostojanstven život i pravnu sigurnost i u kojoj će mladi ostajati da rade i žive i zasnivaju svoje porodice.\n“Nastavićemo to da radimo i dalje i daćemo sve od sebe da zaustavimo namete kojima aktuelna vlast ugrožava egzistenciju većine naših građana”, zaključuje se u saopštenju SNP-a.


Game review: Farming simulator 19 - Simulacija koja dobija sve više fanova | Trendy\nPočetna Games Game review: Farming simulator 19 – Simulacija koja dobija sve više fanova\nFarming Simulator 19 nam donosi mogućnost da postanete savremeni farmer i razvijete svoju farmu na američkom ili evropskom tlu, koja jeispunjena uzbudljivim poljoprivrednim aktivnostima, usevima spremnim za žetvu i životinjama. Vožnja preko 300 autentičnih vozila i mašina koja sada uključuje neke od najmoćnijih na svetu: John Deere, Case IH, New Holland, Challenger, Fendt, Massey Ferguson, Valtra, Krone, Deutz-Fahr i mnoge druge. Razvijte svoju online farmu sa drugim igračima i preuzmite modove za kreiranje zajednice!\nTokom godina Farming Simulator je privukao iznenađujuće veliku i raznoliku bazu fanova. Bez obzira da li su to mala deca, radoznali gejmeri ili osobe koje traže realnu simulaciju održavanja jedne farme, najnoviji naslov Farming Simulator 19 donosi pregršt noviteta koji će sigurno privući veliki broj novih fanova.\nFarming Simulator 19 recenzija\nNa prvi pogled, rudimentarna grafika i monotono obrađivanje zemlje ne zvuče kao idealna kombinacija za video igru. Uprkos tome, ovaj naslov koji se pojavio pre čak deset godina, danas ima ogroman broj fanova širom sveta, a uskoro nam stiže i novi deo. Farming Simulator sada ima svoj godišnji skup „Farmcon“ u Nemačkoj i čak je preduzeo svoje prve korake u svetu eSporta sa Championship modom u kojem se ekipe takmiče.\nIako se ne čini kao primamljivi naslov, interesovanje za ovu igru se samo pojačava tokom godina. Farming Simulator je apsolutni lider u ovom žanru jer jednostavno nema dostojnu konkurenciju među drugim sličnim naslovima kao što su Real Farm, Pure Farming i Farm Expert.\nFarming Simulator prikuplja sve više fanova\nFarming Simulator ima vrlo čudan sistem objavljivanja igara. Iako se naslovi objavljuju godišnje, jedne godine izlazi verzija za PC, a sledeće za handheld uređaje. Pomalo je zbunjujuće, ali to u suštini znači da su neparni naslovi ti u kojima developeri Giants Software unose izmene i unapređuju svoju igru.\nMeđutim, većina fanova ne bi ni primetila nove izmene da nisu napisane na poleđini diska (ili na stranici za download). To su uvek neke male izmene i poboljšanja, ali i novitet koji su hardcore fanovi čekali već godinama – mogućnost jahanja konja!\nFS19 vam nudi veliki izbor vozila\nMožda ovo neće značiti mnogo onima koji nisu fanovi poljoprivrede, ali Farming Simulator 19 sadrži najobuhvatniju listu vozila i alata prikazanoj u ovoj franšizi ikada. Isto kao što u trkačkim simulacijama možete da vozite najnovije ultra brze mašine kao što su Porsche ili Ferrari, i u Farming Simulatoru 19 imate najmoćnije poljoprivredne brendove kao što su Massey Ferguson i John Deere. Dakle, ako vam je pomisao upravljanja najnovijim moćnim modelom (čitaj zver) John Deere traktora uzbudljiva, onda je Farming Simulator 19 čist adrenalin.\nBez obzira koje vozilo je vaš favorit, u Farming Simulator 19 ih ima stvarno puno. Kao i uvek, većina stvari u Farming Simulatoru se vrti oko vožnje po mapi, obrađivanju zemlje, sejanju različitih sorti biljaka, i žetvi kada dođe pravo vreme. Povremeno ćete morati da dopunite ili zamenite vozila/alate u zavisnosti od posla kojim se trenutno bavite, ali se jednostavno ne može izbeći konstantno ponavljanje poljoprivrednih radnji.\nDistrakcije, kao što je uzgajanje životinja, daju neku vrstu raznolikosti u igri, ali fokus u Farming Simulator 19 je uglavnom u radu na poljima. Morate da naučite kada se i šta sadi, gde se prodaje, koje zemljište da kupite, kao i u koju opremu morate da uložite za narednu sezonu.\nU Farming Simulatoru 19 postoje tri načina za početak vaše karijere\nU novom delu Farming Simulatora 19 možete da krenete od nule, sa velikom farmom ili kao upravnik farme. Postoje i drugi načini podešavanja vaše igre, kao što je promena vremena rasta biljaka, i sa još mnogo sitnih podešavanja koje idu na ruku vašoj farmi. Kao i u prethodnim delovima, Farming Simulator 19 vam donosi mogućnost da unajmite radnike koji se takođe mogu angažovati da automatski izvršavaju zadatke (raditi sve ručno je čisto ludilo). Imajući u vidu ove opcije, to je odličan način da pojednostavite određene delove igre, ali nažalost jednolični poslovi sadnje ili uzgoja bilja neće nestati.\nFarming Simulator 19 – Otvorite vrata svoje farme za druge igrače\nFarming Simulator 19 je mnogo interesantniji ukoliko svoju farmu podelite sa drugim online igračima, i saradnju sa prijateljima. Kako bi farma bila uspešna, morate da organizujete posao, a to je idealna prilika da se uključi još ljudi. Farming Simulator podržava čak šest igrača od jednom tako da se nikada nećete osećati usamljeno.\nOni koji Farming Simulator 19 igraju na računaru mogu da odu korak dalje, jer su u mogućnosti da ugoste do 15 drugih online farmera. Ako bi Giants Software podigao ovu cifru do 100, Fortnite i PUBG bi imali ozbiljnu konkurenciju.\nAko bi se serijal još više bavio multiplejerom, guranjem ka nečemu što više liči na MMO, to bi sigurno moglo da udahne totalno novi život u franšizu. Govoreći o multiplejeru, šteta što on ne uključuje bilo koji od takmičarskih modova koji su ranije pomenuti.\nVozila u FS19 su stvarno impresivna\nNova naprednija grafika donosi nam najrealniji Farming Simulator do sada. Nemojte da očekujete baš grafiku i animacije kao u Red Dead Redemption 2, ali stvarno ćete uživati u raznolikosti polja i farmi dok budete vozili svoj traktor. Istovremeno, rad koji je uložen da bi se vozila predstavila u najboljem svetlu je zaista impresivan.\nŠto se tiče zvuka, nema mnogo toga da se kaže. Tokom igranja Farming Simulator 19 oko vas će biti konstantan zvuk moćnih dizel mašina i povremeni digitalizovani zvuk životinja na farmi. Postoji i radio u igri, ali po nama ovo bi trebalo da koristite samo ako želite da doprineste potpunom ugođaju pravog poljoprivrednika (nama je ipak više prijao zvuk John Deree traktora).\nOva simulacija nam definitivno donosi osveženje, i postoji dobar razlog zašto ova igra privlači sve više igrača. Koliko god da vam posao na farmi zvuči monotono ili dosadno Farming Simulator 19 će vam pokazati da napredovanje jedne male farme do ozbiljnog poljoprivrednog gazdinstva može i te kako da bude zanimljivo (pitajte mnoge srpske biznismene).\nGiants Software možemo pohvaliti za njihov rad na ovoj franšizi, jer će vam Farming Simulator 19 pružiti zabavu ništa manju od drugih popularnih igara, pokazujući vam da ima lepote i u drugim stvarima osim u ubijanju protivnika na sve strane.\nFarming Simulator 19 možete poručiti preko web shopa www.computerlandshop.rs i dobiti je na kućnu adresu ili posetiti neku od prodavnica Computerlanda i kupiti je odmah!\nFarming Simulator 19 PC video igra\nFarming Simulator 19 PS4 video igra\nFarming Simulator 19 XBOXONE video igra\nPrethodni članakAnna Wintour zajedno sa ćerkom u glamuroznom red carpet izdanju\nSledeći članakAutografika – Pretvorite svoje vozilo u pokretnu reklamu!


Inkluzivni sportski kamp „Čardak 2014“ – tolerancija i solidarnost - NIS\nUdruženje za pomoć mentalno nedovoljno razvijenim osobama „Suncokret“ i Karate klub „Zrenjanin“ pozitivan su primer udruživanja i međusobne saradnje na ovim prostorima koja traje već osam godina i to veoma uspešno, na zadovoljstvo i dece i roditelja. Naime, Udruženje „Suncokret“ kao nosilac projekta i Karate klub „Zrenjanin“ kao partner, zajedno su uz pomoć naše kompanije organizovali sedmi po redu inkluzivni kamp u Deliblatskoj peščari. - Na ovakvim kampovima zajedničke aktivnosti i solidarnost su posebno naglašeni. Zajednički treninzi, druženja, učestvovanje u raznim aktivnostima sa sportistima sa smetnjama u razvoju brzo stvaraju osećaje zajedništva, pripadnosti, tolerancije i ravnopravnosti, kaže Nikola Mančev, zrenjaninski karatista i višegodišnji učesnik inkluzivnih kampova.\n- Ovogodišnji kamp okupio je tridesetak sportista, članova, volontera i trenera Karate kluba „Zrenjanin“ i Udruženja „Suncokret“, a primarni cilj je uključivanje osoba sa smetnjama u razvoju u sportsko-rekreativne aktivnosti uz uspostavljanje interakcije sa njihovim vršnjacima koji nemaju probleme u razvoju. U proteklih sedam godina kroz program inkluzivnih kampova prošlo je više od 500 sportista, kaže Ružica Tomić, predsednica Udruženja „Suncokret“. - Tokom kampa realizovali smo radionice veština, igre bez granica, kviz, žurku, pravljenje zastave kampa, gledanje edukativnih filmova, pravljenje kolača i karaoke žurku, zatim smo imali izlet i, naravno, svakodnevni program treninga – kaže Izabela Prec, koja je koordinirala radioničarskim aktivnostima u kamp. Generalni pokrovitelj 7. inkluzivnog kampa „Čardak 2014“ bio je NIS.


Jeftini letovi za Holandiju - Avio karte Holandija - eSky.ba\nPretražite letove za Holandiju\nProvjerite najbolje ponude letova za Holandiju\n✔ Postoje li posebne ponude za letove za Holandiju na eSky.ba?\n✔ Mogu li se pobrinuti za osiguranje prilikom rezervacije leta za Holandiju?\n✔ Ako rezerviram let za Holandiju, mogu li rezervirati ujedno i smještaj?\n✔ Koje avio-kompanije nude letove za Holandiju?\nBudite sigurni, da na eSky.ba ponuda letova za Holandiju uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije za Holandiju\nPopularni gradovi Jeftini letovi za Eindhoven Jeftini letovi za Amsterdam Jeftini letovi za Rotterdam Jeftini letovi za Maastricht Jeftini letovi za Groningen\nPopularni aerodromi: Jeftini letovi do Eindhoven Airport Jeftini letovi do Amsterdam Schiphol Jeftini letovi do Rotterdam The Hague Jeftini letovi do Maastricht Aachen Jeftini letovi do Groningen Eelde Jeftini letovi do Amsterdam Centraal


U Srebreniku obilježen Dan nezavisnosti BiH - Srebrenik.ba - oficijelni web portal grada Srebrenika - Srebrenik.ba - oficijelni web portal grada Srebrenika | 2021\nSvečanim polaganjem cvijeća na centralnom spomen obilježju borcima poginulim u odbrambeno-oslobodilačkom ratu 1992/95. i spomen kosturnici poginulim borcima u NOAR-u 1941./45.g., predstavnici Gradskog vijeća i Gradske uprave u Srebreniku, boračkih udruženja, političkih stranaka, privrednih subjekata, vjerskih institucija, javnog i kulturnog života ovog grada, danas su na dostojan način obilježili 1. mart, Dan nezavisnosti BiH. U povodu jednog od najznačajnijih datuma iz novije historije BiH, u Srebreniku je održana i svečana sjednica Gradskog vijeća na kojoj je podnesen referat posvećen Danu nezavisnosti BiH, a ističući značaj ovog datuma, uz osvrt na aktuelnu političku situaciju u BiH, gradonačelnik Srebrenika dr. Nihad Omerović i predsjedavajući Gradskog vijeća Srebrenik Mato Matijević au istakli značaj ovog datuma i da iz prošlosti moramo učiti, prošlost ne smijemo zaboraviti, a sadašnjost i sve njene snage usmjeriti ka našoj evropskoj budućnosti.\nOve sedmice: 2781\nOvog mjeseca: 5253\nČestitka povodom nastupajućeg Ramazana\t12 April 2021


Vesti online / Vesti / Svet / Putin: ISIS ima planove koji ugrožavaju Evropu i Rusiju\n"Islamska država (ID) ima planove za svete gradove Meku, Medinu i Jerusalim i ugrožava Evropu i Rusiju" istakao je ruski predsednik Vladimir Putin na samitu Organizacije Sporazuma o kolektivnoj bezbednosti (CSTO) u Tadžikistanu.\nRusija pruža pomoć Asadu u borbi protiv terorista: Vladimir Putin\nPutin je ponovo odbacio optužbe kako je Rusija, podržavanjem režima u Damasku, odgovorna za pojačan priliv izbeglica u EU\nPutin je situaciju oko ID ocenio kao "veoma ozbiljnom" i izrazio zabrinutost zbog eventualnog povratka džihadista iz mnogih zemalja Evrope, Zajednice Nezavisnih Država (ZND) i Rusije, nakon što su prošli "ideološki i vojni trening" ID, prenosi Raša Tudej.\nPutin ističe da je vreme da se ostave po strani geopolitičke ambicije da bi međunarodna zajednica ujedinila snage za borbu protiv pretnje kakvu predstavlja ID.\nRuski predsednik apeluje da se napusti i politika dvostrukih standarda, kao i direktnog i indirektnog korišćenja terorističkih grupa za ostvarivanje sopstvenih ciljeva, uključujući i one da se skinu s vlasti neke vlade i režimi.\nPutin je naglasio kako Rusija podržava sirijsku vladu u borbi protiv terorizma i nastaviće to da čini.\n- Mi pružamo tehničko-vojnu pomoć Damasku - izjavio je Putin i pozvao i druge zemlje da se u tome pridruže Rusiji.\n* "Putin se ne povlači, samo seli front iz Ukrajine u Siriju"\n- Moramo da ujedinimo napore sirijske vlade, kurdskih snaga samoodbrane i tzv. 'umerene opozicije', kao i drugih država (bliskoistočnog) regiona da bi se izborili sa pretnjom sirijskoj državnosti i sa terorizmom -rekao je ruski predsednik.\nIstičući kako se aktivnost džihadista proteže i van Iraka i Sirije, Putin je kao primer naveo Avganistan - zemlju razorenu sukobima, u kojoj se situacija znatno pogoršala posle povlačenja najvećeg dela medjunarodnih trupa, u kojoj postoji realna pretnja od infiltracije terorističkih grupa iz susednih država.\nPutin je ponovo odbacio optužbe kako je Rusija, podržavanjem režima u Damasku, odgovorna za pojačan priliv izbeglica u EU. On je istakao kako ljudi beže od vojne eskalacije i zverstava terorista. "Da Rusija nije podržavala Siriju situacija u toj zermlji bi bila gora nego u Libiji i dotok izbeglica bi bio još veći", napominje ruski predsednik.\nPutin je istakao kako nije Rusija destabilizovala situaciju u zemljama kao što su Libija, Irak, Jemen i Avganistan i u drugim regionima sveta. "Nismo mi ti koji su tamo uništili vladine institucije, stvarajući vakuum vlasti u koji su se odmah infiltrirali teroristi", rekao je ruski predsednik.\nSVET Islamska država planira invaziju na Evropu?\nSVET Najviši procenat dobrovoljaca ID dolazi sa Kosova\nSVET Ambasada: Nema poginulih ni povređenih Srba u Tunisu\nUtorak 15.09.2015. 21:16\nPutko!Evropa šta je tražila to je dobili-beri ti brigu za majčicu Rusiju.


Gradonačelnik Brčkog Siniša Milić izjavio je danas da poslanici narednog saziva Skupštine distrikta neće imati dupla primanja, odnosno da neće imati prava na druga primanja u javnom sektoru.\nMilić je rekao da je to predviđeno novim Zakonom o radu, koji je usvojila Skupština distrikta na prijedlog Vlade, te da će ovakva odredba, osim uštede novca, omogućiti zapošljavanje na upražnjenim pozicijama.\n– Otvoriće se vrata za bavljenje politikom onima kojima dupla primanja nisu primarni motiv za ulazak u Skupštinu – rekao je Milić.\nOn je napomenuo da će ovo rješenje podržati i dodatno precizirati i novi zakon o sukobu interesa Brčko distrikta, te da je za njegovu izradu već formirana radna grupa pri kancelariji gradonačelnika.\nMilić je naveo da će ovaj primjer distrikta slijediti i drugi nivoi vlasti u BiH.


iAnatomija: Spreman prototip iPada 3\nSpreman prototip iPada 3\nApple već ima spreman prototip nove generacije tableta, ali se njegov izlazak ne očekuje ove godine, piše AppleInsider.\nOvaj portal prenosi izjavu analitičara Marka Moskovica, koji je od svojih insajdera u industriji saznao da prototip uređaja već kruži među dobavljačima, ali da će se on pojaviti tek 2012. godine.\nPrema njegovom mišljenju, Apple nema potrebe da žuri, jer ima jaku poziciju na ovom tržištu, a konkurencija nije uspela da ispuni očekivanja, pominjući pri tom Motorola Xoom i BlackBerry PlayBook tablete.\nSlično sudbinu predviđa i Sony tabletu.\n"Sony tabletu nedostaje onaj prefinjeni i elegantni osećaj koji iPad ima", rekao je Moskovic, i dodao da Android nije uspeo da privuče toliko interesovanja na tabletima, kao što je slučaj sa smartfonima.\nŠto se potencijalnog uspešnog konkurenta tiče, Moskovic smatra da bi Amazon tablet mogao da zauzme drugo mesto na tržištu.


Avgust 08, 2020 14:36\nHoti je, u postu na Fejsbuku, poručio da će uskoro imati detaljan izveštaj.\n"Naši građani u tom delu neće biti bez zaštite institucija. Naše akcije će biti u skladu sa ustavom i zakonom, kao i koordinirane sa svim bezbednosnim mehanizmima u zemlji", napisao je Hoti.\nInformacija o kretanju srpske žandarmerije na teritoriji Kosova, nije potvrđena ni iz Kosovske policije, čije su pogranične jedinice juče, prema pisanju Kohe, odmah reagovale odlaskom i patroliranjem na mestu gde je slučaj prijavljen, ali nisu naišle na srpsku žandarmeriju.\n"Policijske jedinice nisu naišle ni na jednu jedinicu na toj lokaciji ili kako je javljeno na srpsku vojsku", navodi se u odgovoru KP za Kohu.\nNešto ranije, direktor Kosovske policije Rašit Ćalaj rekao je da je bilo pokreta, ali nije poznato da li se to desilo na teritoriji Kosova.\nNavodni ulazak pripadnika srpske žandarmerije uznemio je, po rečima predsednika opštine Kamenica Ćendrona Kastratija, tamošnje stanovništvo.\n"Izuzetno je uznemirujuće što danas ponovo tokom dana neki srpski paravojnici ili naoružani vojnici ulaze na teritoriju Kosova, tačnije u selo Karačevo. Kao što se vidi i u videu, oni su došli do zone koju posećuju stanovnici svih starosnih grupa. Stalna provokacija i terorizacija građana na ovim prostorima su neprihvatljivi. Ovo je direktna pretnja narodu Karačeva i celoj našoj državi," poručio je Kastrati, a prenosi Koha.\nInformaciju o ulasku srpske žandarmerije na terotoriju Kosova objavio je juče popodne na Fejsbuk nalogu poslanik Samoopredeljenja Mefailj Bajćinovci koji je uz video zapis izneo i tvrdnju da je 11 pripadnika srpske žandarmerije ušlo u selo Karačevo, oko jedan kilometar na teritoriju Kosova, i da zbog toga hitno treba da reaguju kosovske bezbednosne institucije kako bi zaštitile građane, ali i "suverenitet i teritorijalnog integriteta Kosova".\nIzmeđu ostalih na ovu vest reagovala je i DPK koja je osudila "prisustvo srpske vojske na teritoriji Kosova". U saopštenju te stranke navedeno je da "ova akcija koju tolerišu vlada Kosova i KFOR ozbiljno krši suverenitet i nacionalnu bezbednost".\n"U trenutku kada su lideri slobode, države i Kosova na udaru, upravo zbog pravedne borbe protiv te ubojite vojske, nije trenutak za takve eksperimente sa simbolizmom, koji građanima zemlje vraćaju samo bol i teror", poručili su iz DPK.\nKosovska vlada osnovala kancelariju za pomoć "preševskoj dolini" 0\nHoti: Sastanak u Briselu otkazan jer je Beograd hteo dijalog o ZSO 3\nRadović: Nove mere moraju se poštovati 17\nZapaženi rezultati na planinskim trkama KrosFit tima 028 11\nŠef Kancelarije EU na Kosovu Tomaš Sunjog sutra u poseti severu Kosova 19


Dosta je bilo, Zdrava Srbija i Živim za Srbiju izlaze na izbore na listi Suverenisti - Politika - Dnevni list Danas\nPočetna » Vesti » Politika » Dosta je bilo, Zdrava Srbija i Živim za Srbiju izlaze na izbore na listi Suverenisti\nPokret Dosta je bilo (DJB) i stranke Zdrava Srbija (ZS) i Živim za Srbiju (ŽZS) saopštili su danas da će na predstojeće parlamentarne izbore najavljene za 3. april ove godine izaći na zajedničkoj listi „Suverenisti“.\nU saopštenju iz DJB, ocenili da su političke podele na levicu i desnicu „zastarele“, na patriote i nepatriote „duboko pogrešne“, a da je „moderna politička podela u svetu na globaliste i suvereniste“.\nPrema navodima u saopštenju, političku scenu u Srbiji čine „globalistička pro-EU vlast, globalistička pro-EU opozicija okupljena oko Stranke slobode i pravde, globalistički pro-EU zeleni i suverenističke političke opcije“.\n„Suverenističku politiku pored Dosta je bilo, Zdrave Srbije i Živim za Srbiju vode i Demokratska stranka Srbije, Zavetnici i Dveri. Suverenisti su pre referenduma ponudili svim suverenističkim opcijama da im se pridruže. Ta ponuda stoji i danas. Suverenisti smatraju da svaka suverenistička opcija ima odgovornost prema biračima da ne ostane ispod cenzusa“, navodi se u saopštenju.\nIstiče se da su crvene linije njihove politike „suverena Srbija, odbrana Kosova i Metohije, Republike Srpske i položaja srpskog naroda u regionu, borba protiv pretvaranja Srbije u nemačku koloniju jeftine radne snage i parking za prljave tehnologije“.\nKako su naveli u saopštenju, protiv su i ulaska Srbije u EU „koja je postala projekat banaka i globalnih korporacija i na Balkanu postala instrument nemačke kolonijalne politike“. Ukazali su da su za „Evropu suverenih država, borbu za zdrav vazduh, vodu i zemlju, borbu protiv svakog ukidanja slobode ljudi, protiv kovid ausvajsa, borbu za očuvanje identiteta i kulture i za Srbiju sa jakom domaćom privredom, ekonomski jakim seljakom i domaćinom“.\ndjbDosta je biloIzboriSuverenistiZdrava SrbijaŽivim za Srbiju


Balkan - datum: 2021-02-12 EP USVOJIO REZOLUCIJU O SMANJIVANJU RAZLIKA I SUZBIJANJU SIROMAŠTVA MEĐU ZAPOSLENIMA\nEvropski parlament Traže uvođenje minimalne zarade u EU\nEvropski parlament je usvojio rezoluciju o smanjivanju razlika i suzbijanju siromaštva među zaposlenima, u kojoj traži uvođenje minimalne zarade, jednakost uslova rada za sve, uključujući i digitalne poslove, kao i ukidanje različitih plata za muškarce i žene.\nNačelo da sa zaposlenjem nestaje siromaštvo ne važi u sektorima s niskim primanjima, kao ni za one koji rade u nesigurnim i netipičnim radnim uslovima, istakli su evroposlanici, zatraživši uvođenje minimalne plate i jednake uslove rada za sve.\nRezolucija o smanjenju nejednakosti, s posebnim naglaskom na siromaštvo uprkos zaposlenju, usvojena je na plenarnoj sednici sa 365 glasova za, 118 protiv, uz 208 uzdržanih, objavio je Evropski parlament, prenosi Hina.\nPoslanici su podržali predlog Komisije o direktivi EU o minimalnim platama, ocijenivši ga važnim korakom kako bi se osiguralo da svi mogu zarađivati za život od svoga rada, a pozvali su Komisiju i države članice da u opšti cilj okončanja siromaštva u EU uključe i sprečavanje siromaštva među onima koji su već zaposleni.\nU raspravi je istaknuto da direktiva treba da obezbijedi da propisane minimalne plate uvijek treba da budu iznad praga siromaštva, kao i da poslodavci od minimalne plate ne bi trebalo da odbijaju troškove kao što su smještaj, obavezna odjeća, alati, lična zaštita i druga oprema.\nUslovi rada trebalo bi da budu isti za sve, pa tako i za one koji rade putem digitalnih platformi, zbog čega su poslanici kao važan element suzbijanja siromaštva uprkos zaposlenju naveli zakonodavni okvir o minimalnim uslovima rada za sve radnike.\nTaj zakonodavni okvir uključivao bi i oblike rada u digitalnoj ekonomiji koje često karakteriše neizvjesnost.


Uzmi račun i pobedi | Edukacija građana o štetnosti sive ekonomije je ključna\nČesto se ovaj proces identifikuje samo sa Nagradnom igrom, koja je samo jedan segment, ali najvažnija je kontinuirana edukacija građana o tome da je problem sive ekonomije odgovornost svakog pojedinca, a ne samo državnih institucija i pojedinih kompanija koje posluju u takvom okruženju. Potrebno je objasniti šta je sve siva ekonomija, zašto je važno uzimanje fiskalnih računa, šta sve gubimo kao građani ako ih ne uzimamo i šta ćemo sve moći da unapredimo ako redovno uzimamo fiskalne račune, kao i to koliko siva ekonomija utiče i na koji način na budućnost naših mladih i naše dece. Bitno je podsetiti građane i da je izdavanje i uzimanje fiskalnih računa pre svega zakonska obaveza.\nU Nacionalnom programu za suzbijanje sive ekonomije predviđene su sveobuhvatne aktivnosti edukacije građana, edukacija dece, Nagradna igra koja bi na interaktivan način omogućila uključivanje i objedinjavanje i građana, i državnih institucija, i medija, i kompanija oko istog cilja. To zaista daje rezultat, što je potvrđeno pozitivnim primerima mnogih zemalja. S obzirom na to da Nagradna igra uvek ima ograničen rok, neophodno je da joj prethodi faza edukacije, koja bi se nastavila i posle Nagradne igre. Izuzetno je važan uticaj ovih aktivnosti na sve druge mere koje se sprovode jer jačanjem svesti građana donosi uštede i u novcu i u radu na svim drugim aktivnostima i, što je najvažnije, daje dugoročne rezultate.\nUspešnost jačanja svesti o suzbijanju sive ekonomije zavisi od implementacije svih navedenih aktivnosti zajedno, tu leži ključ uspeha.\nOptimista sam zaista jer je plan koji je napravljen proizvod profesionalnog iskustva stručnih ljudi iz NALED-a i državnih institucija, kompanija članica Saveza za fer konkurenciju i, kao takav, ima podršku najvažnijih državnih institucija, što će omogućiti uspešnu implementaciju.


Jovica Stanišić, bivši načelnik Službe državne bezbednosti Srbije, i Franko Simatović Frenki, njegov pomoćnik i osnivač Jedinice za specijalne operacije, juče su se oko 11.30 sati vratili iz Roterdama u Beograd. Avion koji je Vlada Srbije poslala po njih trebalo je da poleti još u četvrtak veče, ali je let pomeren zbog loših vremenskih uslova.\nIspred VIP salona oslobođene haške optuženike čekao je i predsednik Košarkaškog kluba Partizan Predrag Danilović s prijateljima, sve dok obezbeđenje nije reklo da neće biti konferencije za štampu. Nakon toga je Danilović, koji se prvi put pojavio u javnosti posle tuče u kojoj je povređen, otišao sa aerodroma.\nStanišića i Simatovića nije dočekao niko od srpskih zvaničnika. Na pisti je bila samo Zorana Dimitrijević, zamenica direktora Kancelarije za saradnju sa Haškim tribunalom.


Javno slušanje u Skupštini Srbije: Smanjenje cenzusa dobro, loš tajming i motivi – Gerila\nGerila > Politika > Javno slušanje u Skupštini Srbije: Smanjenje cenzusa dobro, loš tajming i motivi\nobjavljeno na Feb. 04, 2020 u 6:53 pm\nSmanjenje cenzusa na predstojećim izborima u Srbiji sa pet na tri odsto doprineće reprezentativnosti sastava Skupštine Srbije, ali i izborna pravila ne treba menjati u izbornoj godini jer se tako ruši poverenje u izborni sistem.\nTo je danas rečeno na javnom slušanju u Skupštini Srbije o Predlogu zakona o izmenama Zakona o izboru narodnih poslanika i Predlogu zakona o izmenama i dopuni Zakona o lokalnim izborima.\nSednica Skupštine na kojoj će se razmatrati predlozi zakona o izborima je zakazana za četvrtak.\nDanasd, dva dana pre toga, Odbor Skupštine Srbije za ustavna pitanja i zakonodavstvo organizovao je javno slušanje o tim izmenama zakona koje su podnela 103 poslanika Srpske napredne stranke (SNS).\nPoslanik SNS-a Vladimir Orlić u uvodu je objasnio da su predložene dve ključne izmene: smanjenje cenzusa s pet na tri odsto, i novi propis po kojem Republička izborna komisija utvrdjuje status stranaka nacionalnih manjina.\nOrlić je rekao da se omogućava “vernije odslikavanje mišljenja gradjana”, jer se smanjuje bojazan da će njihov glas “propasti” ako opcija za koju su glasali ne predje cenzus.\nPonovio je tvrdnju da ta izmena “šteti dominantnoj partiji” što je sada SNS, ali SNS “želi liberalizaciju izbora iako svesna rizika”.\nPredstavnica CESID-a Emilija Orestijević je rekla da su delovi predloga u koliziji sa Zakonom o političkim strankama.\nU tom zakonu stoji da Ministarstvo za državnu upravu i lokalnu samoupravu vodi registar stranaka i ako se neka stranka upiše kao manjinska, taj status ne može da joj oduzme Republička izborna komisija.\nPo sadašnjim propisima svaka stranka nacionalnih manjina ima pravo da izadje na izbore u svakom delu zemlje, a ne samo tamo gde žive pripadnici te manjine, te novi predlozi SNS-a nisu u skladu sa Ustavom, rekla je Orestijević.\nNaglasila je stav CESID-a da se ovako krupne promene ne smeju donositi par meseci pre izbora i predložila da se primena novih propisa odloži do nekog narednog izbornog ciklusa.\nS tim mišljenjem se saglasio Pavle Dimitrijević iz nevladine organizacije CRTA.\nNapomenuo je da te predložene izmene nisu bile tema razgovora o unapredjenju izbornih uslova vodjenih prošlog leta na beogradskom Fakultetu političkih nauka i kasnije u Skupštini Srbije.\nIako nema zakona koji zabranjuje izmenu propisa u izbornoj godini, Dimitrijević je rekao da se time krše medjunarodni standardi o fer izborima i Kodeks Venecijanske komisije Saveta Evrope o dobroj praksi.\nMirko Jović iz Nove Srbije je rekao da SNS želi da kontroliše ceo parlament i pozvao tu partiju da, ako već za cenzus od tri odsto kažu da će doneti realniju sliku, treba da potpuno ukinu cenzus jer bi to, kako je rekao “bilo najpoštenije”.\nJović je dodao da je Nova Srbija parlamentarna stranka, ali da joj to ne pomaže da dobije ni minimalan prostor u medijima.\nLider Stranke pravde i pomirenja Muamer Zukorlić podržao je spuštanje cenzusa, ali je kritikovao zakonsko rešenje po kojem bi nacionalni saveti nacionalnih manjina izdavali potvrde manjinskim strankama.\nKao primer je naveo da bi on morao da dobije dozvolu od Sulejmana Ugljanina koji je na čelu Bošnjačkog saveta.\nZukorlić je rekao da se otvara prostor za političke zloupotrebe i da taj član predloga zakona treba izmeniti.\nNi predsednik Demokratskog saveza Hrvata u Vojvodini Tomislav Žigmanov nije uveren da će nova zakonska rešenja biti pravednija od postojećih, jer smatra da će, kao i do sada, samo Madjari, Albanci i Bošnjaci uspeti da ispune kriterijume i učestvuju na parlamentarnim izborima.\nSpuštanje cenzusa podržale su članice vladajuće koalicije Pokret Snaga Srbije, Socijalistička partija Srbije i Socijaldemokratska partija Srbije.\nPoslanik iz opozicione grupe Nova Srbija-Pokret za spas Srbije, Djordje Vukadinović, rekao je da su predložena zakonska rešenja “ishitrena” i čak i ako se i donose u najboljoj nameri, nedovoljna su da demokratizuju izborni proces.\nDodao je da se, s druge strane, ideja smanjenja cenzusa ne može kritikovati čak i ako su sporni motivi i tajming, jer je na poslednjih nekoliko izbora “bačeno izmedju 400 do 700 hiljada glasova birača” na stranke koje nisu prešče cenzus.\nZa sam izborni proces, smatra Vukadinović, važniji su stanje u medijima i atmosfera u društvu, nego izborni prag.\nJovan Jovanović iz Kluba samostalnih poslanika je ocenio da su predložene izmene zakona “providan pokušaj vlasti da pruži privid legitimiteta, reprezentativnosti i pluralizma u Parlamentu”.\nOn je rekao da “činjenica da je za vreme ovog javnog slušanja već zakazana sednica sa ovim zakonima, najbolje govori o tome koliko je za vladajuću većinu ovo javno slušanje iskreno”.\nJovanović je ocenio da se izmenama zakona dva meseca pred izbore, ugrožava stabilnost izbornog procesa, da vlast nije uvažila nijednu preporuku medjunarodnih organizacija i da SNS sve radi u svom interesu, iako pokušava da to što radi “prikaže kao velikodušni gest”.\nPoslanik SNS-a Aleksandar Martinović je u ime predlagača rekao da SNS ne menja izborni sistem, da on ostaje proporcionalan, već samo “omogućava da budu vidljivi i oni politički činioci koji ne bi bili vidljivi ako cenzus ostane pet odsto”.\nNije prihvatio kritiku o tome da zakone ne treba menjati pred izbore, jer je u decembru Skupština, uvažavajući sugestije medjunarodnih organizacija, donela četiri zakona kojima se direktno menjaju izborni uslovi.\nO strankama nacionalnih manjina Martinović je rekao da je ideja da se spreče zloupotrebe i da se postigne da na izborima učestvuju autentične manjinske stranke.\nJavnom slušanju uz predstavnike političkih stranaka, prisustvovali su i predstavnici Evropskog pokreta, Zaštitnika gradjana, kancelarije Evropske unije u Srbiji, Ambasade Velike Britanije.\nPoslanici koji bojkotuju rad Skupštine Srbije, vanparlamentarne stranke i Srpska radikalna stranka nisu se odazvali pozivu skupštinskog odbora.


Naslovna Fudbal Zvonimir Boban mora da vrati Milanu više od milion eura\nBivši direktor fudbalskog kluba Milan Zvonimir Boban moraće da vrati 1,2 miliona eura tom klubu, od ukupno 5 miliona i 375 hiljada eura koje mu je klub platio zbog nezakonitog otkaza, prenose mediji.\nBivši direktor Boban smjenjen je u martu 2020. godine pošto je kritikovao upravu kluba, optužujući vodeće ljude “rosonera” da su iza njegovih leđa pregovarali s trenerom Ralfom Rangnikom dok je Stefano Pioli još bio pod ugovorom.\nTada je i dobio otkaz za koji je sud utvrdio da je nezakonit, a Milanova žalba Apelacionom sudu djelimično je prihvaćena i bivši hrvatski fudbaler će morati da vrati klubu dio isplaćenog novca.\nBoban je funkciju u klubu dobio 2019. godine, a prethodno je 10 sezona bio igrač Rosonera od 1991. do 2001. sa kojima je osvojio Ligu Šampiona i četiri titule u Seriji A.\nPrethodni tekstGatuzo opet u Seriji A?\nSljedeći tekstSimeone isprozivao Barselonu\nBoban 14/10/21 14:28 At Četvrtak, 14 Oktobra 2021, 14:28\nA vjerovatno je mislio da je lagano prosao. Pametan Milan ulozi zalbu i prodje odlicno. Nema ovdje niko nista vise da se zali…\nFudbal Dedejić - 26/10/21 15:14 2\nRisto Radunović: Ne smijemo potcijeniti Gibraltar\nL.M. - 5/10/21 22:00 0


Radio TV Stara Pazova - Boris Tadić posetio centar za dijalizu\nBoris Tadić posetio centar za dijalizu\nSa čelnim ljudima opštine Stara Pazova predsednik Tadić je obišao i Centar za dijalizu koji će uskoro biti otvoren:-Vaš doprinos procesu decentralizacije zdravstvenih usluga jeste korak ka stanovništvu koje ima posebne potrebe za lečenjem i to je jedan korak olakšanju života onih koji u ovom slučaju trpe od bubrežnih bolesti.\nI ova ideja da se pored Regionalnih centara za dijalizu formiraju centri u domovima zdravlja kao što je ovaj u Staroj Pazovi, je izuzetna i zbog toga što ljudima olakšava da praktično odu sa radnog mesta, za četiri sata završe dijalizu i funkcionišu bez većih problema u narednom periodu. I stvarno sam zadovoljan i preduzećem porodice Vagić i načinom na koji vi ovde tretirate svoje obaveze u domu zdravlja u Staroj Pazovi i ovo mesto neće biti poznato samo po Kući fudbala, već i u svemu ostalom. Svaka čast ! - rekao je predsednik Srbije. Opremanje Centra za dijalizu i nabavku aparata finansirala je Vlada Italije: -Ovim projektom kruniše se saradnja s Italijanskom Vladom, a čiji je osnovni cilj bio da se pacijantima sa ovog područja koji svakodnevno putuju i po sto kilometara do regionalnih dijaliznih centara. Pri tom, nalaze se na mašinama četiri do pet sati, provode veoma teško vreme. Da omogući lakši i prijatniji ionako težak život, rekao je prilikom posete dr Željko Katić, direktor doma zdravlja. Poseta predsednika Srbije našoj opštini, dokaz je njene privredne razvijenosti, rekao je Goran Jović, predsednik opštine Stara Pazova: -posebno mi je zadovoljstvo što smo danas u opštini Stara Pazova imali priliku da predsedniku tadiću pokažemo jedno sjajno preduzeće koje je iz malog preraslo u srednje. Porodično preduzeće gospodina Vagića koji već 25 godina uspešno radi na teritoriji naše opštine i u ona krizna vremena nije dozvolio da se ta firma ugasi. Ta firma je pravi primer na koji način studioznim, relanim, ne samo poslovanjem nego i planiranjem može da se opstane na tržištu. Viša puta sam govorio i to ću sada ponoviti, u biznisu i u vođenju jedne lokalne samouprave sa investitorima, sa partnerima treba uvek biti iskren, rekao je prilikom posete predsednika tadića, Goran Jović.\nFotografija: predsednik Boris Tadić kod Centra za dijalizu (Z.Milić)


Srbija: Od 1. novembra isplata 30 evra svim punoletnim građanima\nSiniša Mali, ministar finansija Srbije u parlamentu . Srbija, Beograd, 5. oktobar 2021.\nOd prvog novembra biće isplaćeno 30 evra novčane podrške svim punoletnim građanima Srbije koji su se za tu vrstu pomoći već prijavili, izjavio je u ponedeljak, 11. oktobra, ministar finansija u Vladi Srbije Siniša Mali.\nMali je, gostujući na televiziji Happy, napomenuo da građani Srbije ne treba da se prijaljuju za 30 evra koje će dobiti u novembru jer su se za njih već prijavili u maju, kada im je, takođe, uplaćen isti iznos.\n“Imamo taj novac na računu i nastavljamo podršku građanima”, kazao je Mali, a prenelo Ministarstvo finansija.\nKako se navodi, od 15. novembra počinje i prijavljivanje za dodatnih 20 evra pomoći za one koji se nisu prijavili za paket 30+30 evra, a ispunjavaju potrebne uslove (punoletnost) ili koji su u međuvremenu postali punoletni.\nPrecizira se da penzioneri i svi koji su se već prijavili za 30+30 evra dodatne pomoć od 20 evra ne treba da se prijavljuju, već će im ona biti automatski isplaćena u decembru.\nMali je dodao da će penzionerima početkom sledeće godine biti isplaćeno i dodatnih 20.000 dinara (nešto manje od 200 evra).\nZa tri paketa pomoći prošle i ove godine država je izdvojila oko osam milijardi evra, što je pomoglo da se očuvaju radna mesta i proizvodni kapaciteti, podsetio je Mali.\nUrpkos tome, kazao je on, nije probijen postotak javnog duga u bruto društvenom proizvodu (BDP).\n“Nama je učešće javnog duga u odnosu na BDP i dalje 60 procenata, a pogledajte druge zemlje, primera radi, Francusku, Španiju ili one u regionu poput Hrvatske. Njima je javni dug otišao preko 80, čak i preko 100 odsto u odnosu na BDP. A mi, pored svih ulaganja, pomoći privredi i građanima, u ovom trenutku gradimo sedam auto-puteva i brzih saobraćajnica, a do kraja godine nadamo se da će ih biti još tri”, rekao je Mali.


„U našem radio-programu Newshour u petak, čovek koji je tvrdio da je senator Kori Buker intervjuisan je u nečemu što izgleda kao namerna podvala“, objavio je Bi-Bi-Si u postu koji je nazvao ispravkom i izvinjenjem.\nBritanski javni servis dodaje da se izvinio senatoru Bukeru. „Istražujemo kako je došlo do greške, kako bismo bili sigurni da se to neće ponoviti“, poručuje u objavi.\nProšlog decembra, aktivista za zaštitu životinja predstavio se kao izvršni direktor kompanije „Smithfield Foods“ da bi se pojavio u emisiji na Foks televiziji.\nPre nego što se emisija završila, voditeljka je shvatila da je u pitanju podvala i rekla gledaocima da mora da „napravi važnu ispravku“ i da izgleda da „smo nasamareni“.\nMediji i BBC: Gari Lineker i dalje najviše zarađuje uprkos velikom smanjenju plate\n← Princ osumnjičen za zločin protiv čovečnosti\nDžihadisti preuzeli odgovornost za ubistvo tri novinarke u Avganistanu →


Da li će od 2050. vozačima biti zabranjeno da upravljaju vozilom?\nBy redakcija 09/09/2021 Najnovije, Zanimljivosti\nVozačima će biti zabranjeno da upravljaju automobilima i drugim vozilima u budućnosti?\nO tome koliko svet napreduje nećemo pričati, ali spomenućemo zanimljivu studiju koju je objavio IDTechEx, američka kompanija za istraživanje tržišta koja je specijalizovana za napredne tehnologije. Njihova predviđanja razvoja autonomne vožnje su zaista radikalna.\nAmerička kompanija tvrdi da će već 2024. godine autonomni automobili biti na sigurnosnom nivou kao vozila sa vozačima i vozačicama od krvi i mesa, a prema navodima, od 2050. će ispuniti sve transportne potrebe u celom svetu.\nPročitajte još: Sa njima nećete imati problema na parkingu\nU tom trenutku, u većini država vozači će biti izvan zakona, odnosno biće im onemogućeno da preuzumu kontrolu nad vozilima. Biće to svojevrsna sigurnosna anomalija, a sa autonomnim vozilima gotovo će nestati saobraćajne nesreće.\nKako piše Revija HAK, jedan od razloga za ovako odvažne prognoze je i razvoj usluga konekcije, poput 5G mreže, koje omogućuju sve brži transfer podataka i komunikaciju između vozila. IDTechEx predviđa da će sa 2050. godinom saobraćajne nesreće biti stvar prošlosti.\nKažu u IDTechExu da će najveći problem biti sa regulatorima, odnosno državnim organima i njihovom sposobnošću da se nose sa izazovima novih tehnologija.\nIzvor: Agencije, Foto: Unsplash\n2024 2050 5G američka kompanija Automobili IDTechEx istraživanje tržišta mreza svet transportne potrebe upravljanje vozaci vozila zabrana\nAMSS: Oprez na putevima u višim predelima zbog snega i leda\nDileme tokom kupovine stana ili kuće


Dobili ste novog doktora – sat na ruci - 24sedam\nDobili ste novog doktora – sat na ruci\nNajnoviji pametni telefoni mere krvni pritisak i kontrolišu rad srca\nNekada su satovi pokazivali samo tačno vreme. Onda su dobili opciju da preko njega vidite vremensku prognozu, saznate trenutnu temperaturu vazduha, pa potom da primite poziv, poruku ili mejl. Sada već možete da izmerite i svoju temperaturu, krvni pritisak ili da pratite otkucaje srca.\nIz Samsunga najavljuju da će aplikacija Samsung Health Monitor za praćenje zdravlja i održavanje kondicije uskoro biti dostupna u 31 zemlji. Time korisnici Galaxy Watch3 i Galaxy Watch Active2 pametnih satova mogu iskoristiti opcije za praćenje krvnog pritiska i elektrokardiograma putem navedene aplikacije.\nAplikacija Samsung Health Monitor dobila je CE-certifikat u decembru 2020. godine, što je omogućilo širenje usluge na 28 evropskih zemalja. CE-certifikat predstavlja administrativnu potvrdu da je proizvod usklađen sa zahtevima Evropske unije za sigurnost, zdravlje i okolinu. Osim u zemljama EU, aplikacija će biti dostupna u Čileu, Indoneziji i u Ujedinjenim Arapskim Emiratima.\nPametni sat za gejmere: prati otkucaje srca i nivo stresa\nApple pametni satovi sledeće generacije\nPametni ekran: Treba mu 12 sati da bude kao nov\nTagovi: elektrokardiogramGalaxy Watchkrvni pritisakpametni telefoniSamsung Health Monitor\n"Er Srbija" u januaru prevezla 53,2 odsto putnika na aerodromu u Beogradu


pink.rs | Linta: Vlast u Crnoj Gori da pokrene suštinski dijalog sa SPC\nPredsednik Odbora za dijasporu i Srbe u regionu Skupštine Srbije Miodrag Linta pozivao je danas vlast u Crnoj Gori da pokrene suštinski dijalog sa Srpskom pravoslavnom crkvom i opozicijom o donošenju novog Zakona o slobodi vjeroispovjesti.\n"Nedavno usvojeni zakon o slobodi vjeroispovjesti je duboko diskriminatorski i krši osnovna demokratska načela koja su temelj savremenih država", ocenio je Linta u izjavi za javnost.\nNaglašava da je tragična činjenica da je vlast odlučila da jedan od najvažnijih zakona za jednu državu donese bez dijaloga i dogovora sa svim crkvama i verskim zajednicima a posebno sa većinskom Srpskom pravoslavnom crkvom.\n"Postavlja se pitanje da li vlast, usvajanjem ovakvog antievropskog zakona, poslala poruku da ima nerazumnu potrebu da drži građane u stalnoj napetosti, da širi nepovjerenje i da produbljuje podele u Crnoj Gori, što može da ima nesagledive posledice po mir i stabilnost", smatra Linta.\nOn kaže da je krajnje vrijeme da vlast pokaže ozbiljnost i odgovornost i da kroz suštinski i sveobuhvatni dijalog sa Srpskom pravoslavnom crkvom, opozicijom i svim drugim važnim društvenim činiocima donese novi zakon o slobodi vjeroispovjesti, u skladu sa Ustavom i demokratskim načelima, koji će garantovati neprovredivost imovine Mitropolije Crnogorko-Primorske i drugih eparhija SPC u Crnoj Gori.\nLinta daje bezrezervnu podršku građanima Crne Gore koji danima mirno i dostojanstveno protestvuju protiv anticivlizacijskog zakona o slobodi vjeroispovjesti."Širom Crne Gore desetine hiljada građana se iz dana u dan u sve većem broju okupljaju ispred hramova Srpske pravoslavne crkve i idu u protesne šetnje izražavajaći svoje opravdano nezadovoljstvo protiv sramne odluke Vlade i Skupštine Crne Gore da otima imovinu SPC", naveo je on.\nIstiče da građani mirno i dostojanstveno šetaju ulicama mnogih crnogorskih gradova i mesta sa željom da pokažu privrženost Mitropoliji crnogorsko-primorskoj i drugim eparhijama Srpske pravoslavne crkve u Crnoj Gori i da pošalju poruku da će braniti svoje svetinje od crnogorske vlasti.\n"Veoma je važno da građani tokom okupljanja i protesnih šetnji ne nasedaju na provokacije od strane ubačenih pojedinaca i grupa čiji je zadatak da za račun svojih nalogodavaca izazivaju incidente i prave haos", kazao je Linta.\nLinta osudio hapšenje poslanika opozicionog Demokratskog fronta u Crnoj Gori\nLinta: Vlast u Podgorici kreće u završni obračun sa Srpskom pravoslavnom crkvom\nLinta: Skandalozna i sramna antisrpska presuda suda u Crnoj Gori\nLinta: Srbija treba još više da pomaže svoj narod u Crnoj Gori (FOTO)


File: Evropska unija ne odustaje od proširenja - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti File: Evropska unija ne odustaje od proširenja Printajte Veličina slova - + 09.10.2012 Evropski komesar za proširenje Štefan File rekao je da su nastojanja svih Evropljana da postanu deo EU legitimna i da Unija neće odustati od proširenja.\nU video poruci uoči objavljivanja izveštaja o napretku balkanskih zemalja na putu ka EU, File je rekao da će tri važne stvari biti istaknute u ovogodišnjem izveštaju.\nPrvo će se istaći legitimne aspiracije svih Evropljana da budu deo evropskog poduhvata, o "proširenju zona bezbednosti, stabilnosti i prosperiteta", rekao je on.\nDruga tačka ovogodišnjeg izveštaja, rekao je File, biće o zamahu u proširenju, o Hrvatskoj koja će uskoro da postane član, o Srbiji i dobijanju statusa kandidata, i o početku pregovora o pristupanju sa Crnom Gorom.\nI treća tačka u ovogodišnjem izveštaju, koja je, kako je naglasio, vrlo jaka, biće o snazi Evropske unije, koja paralelno ide dublje u integraciju i širi svoje članstvo.\nEvropski komesar je rekao da između te dve stvari "nema kontradikcije".\nFile će sutra u Briselu predstaviti izveštaj o napretku Srbije i drugih balkanskih zemalja u evropskoj integraciji.


Među tim tačkama su i izmene i dopune Krivičnog zakonika, izmene i dopune o krivičnom postupku, zakon o sprečavanju korupcije, ali i drugi zakonski predlozi.\nU toku današnjeg zasedanja poslanici su raspravljali o amandmanima na zakon o sprečavanju korupcije, ali su debatovali i o izmenama Krivičnog zakoniku, odnosno o "Tijaninom zakonu", koji je u setu zakona iz pravosuđa izazvao najviše interesovanja.\nJedna od glavnih izmena jeste predviđena kazn a doživotnog zatvora, koja će zameniti dosadašnju maksimalnu kaznu od 30, do 40 godina, a koju je predložila Fondacija "Tijana Jurić".\nOsim toga, za najsvirepija dela, Tijanin zakon ne predviđa mogućnost uslovnog otpusta, dok za druga teška dela, predviđa mogućnost uslovnog otpusta nakon 27 godina provedenih u zatvoru.\nDeo opozicije okupljene oko SzS bojkotovao je i ovu sednicu.\nPoslanici u ponedeljak o povećanju cene putarine i komunalnoj miliciji\nU severnoj Kosovskoj Mitrovici oko 6 sati jutros začule su se sirene za uzbunu. Jedinice ROSU upale su na teritoriju sve četiri srpske opštine na severu Kosova i Metohije.\nŠTA JE ROSU? Formirali su ih Amerikanci, koriste heklere i kalašnjikove, i već su HAPSILI SRBE\nKo su specijalci koji su juče upali u Mitrovački dvor, uhapsili Marka Đurića i dugim cevima naneli povrede 32-ema osobama? O Specijalnoj jedinici kosovske policije ROSU se veoma malo zna, a o njima čak i kosovski mediji i policija ćute.\nPOLICIJA NA NOGAMA Potraga za vozačem "golfa", veruje se da je NAORUŽAN I OPASAN


Pavle Zelić - Dnevni list Danas\nPočetna » Pavle Zelić\nZelić: U Srbiji nema slučajeva stvaranja ugrušaka zbog AstraZeneke\nDa je najviše polemike izazvala vakcina Astra-Zeneka istakao je Pavle Zelić iz Agencije za lekove i medicinska sredstva i dodao da nijedno referentno međunarodno telo SZO i Evropska agencija za lekove, kao ni Agencija za lekove Srbije nije nikada izdala ograničenje za primenu Astra-Zeneka vakcine.\nPiše: Danas Online/RTS 10. 4. 2021.\nZelić: Registrovano 736 reakcija na vakcine, većinom blagog oblika\nPredstavnik Agencije za lekove i medicinska sredstva Srbije Pavle Zelić izjavio je danas da je toj ustanovi prijavljeno 736 neželjenih reakcija na vakcinaciju protiv korona virusa.\nPiše: Beta 6. 4. 2021.\nKoje vakcine protiv korone smeju da prime osobe alergične na penicilin\nSvaka osoba koja u svojoj istoriji bolesti ima alergijske reakcije ozbiljnijeg tipa, kao što je anafilaktički šok, pre primanja vakcine protiv kovida-19 treba da se obrati izabranom lekaru ili specijalisti, istakao je za portal N1 magistar farmacije Pavle Zelić iz Agencije za lekove, odgovarajući na pitanje da li su vakcine protiv kovida-19 bezbedne za osobe alergične na penicilin.\nPiše: N1 31. 3. 2021.\nPiše: Danas Online / RTS 20. 3. 2021.\nZelić: U Srbiji kod 82 osobe koje su primile neku od tri vakcine prijavljene neželjene reakcije\nZaključno sa ponedeljkom, u Srbiji su kod 82 osobe koje su primile neku od tri vakcine prijavljene neželjene reakcije, izjavio je danas Pavle Zelić iz Agencije za lekove i medicinska sredstva i dodao da nijedna od tih reakcija nije zahtevala hospitalizaciju.\nPiše: FoNet 2. 2. 2021.\nZelić: Do danas registrovane ukupno 62 reakcije na vakcinu protiv korona virusa\nPavle Zelić iz Agencije za lekove i medicinska sredstva Srbije izjavio je danas da su do sada registrovane 62 reakcije na vakcinu protiv korona virusa.\nPiše: Beta 29. 1. 2021.\nU Srbiji je do danas prijavljeno 20 neželjenih dejstava vakcine protiv korona virusa i u pitanju se kratkotrajne reakcije koje ne predstavljaju razlog za zabrinutost, izjavio je Pavle Zelić iz Agencije za lekove i medicinska sredstva (ALIMS).\nPredstavnik Agencije za lekove i medicinska sredstva Pavle Zelić izjavio je danas da je do sada prijavljeno „samo 12 slučajeva“ neželjenih reakcija na vakcinu protiv korona virusa.\nZelić: Sve isporuke vakcina se kontrolišu, građani mogu da imaju poverenje u njihovu bezbednost\nPiše: FoNet 3. 1. 2021.\nZelić: Do kraja nedelje 20.475 doza vakcina kompanija „Fajzer“ i „Biontek“ u Srbiji\nPrve doze vakcine kompanija „Fajzer“ i „Biontek“ trebalo bi tokom nedelje da stignu u Srbiju, izjavio je danas Pavle Zelić iz Agencije za lekove i medicinska sredstva i dodao da se dozvola Agencije odnosi na 20.475 doza vakcina.\nPiše: FoNet 21. 12. 2020.


Besplatne i raznovrsne radionice na PMF-u - oradio.rs\nPrirodno-matematički fakultet će od 1. marta u večernjim satima izgledati prilično drugačije! Obično su tada hodnici prazni, međutim, grupa entuzijasta rešila je da malo prodrma fakultet, pa će u večernjim satima organizovati radionice javnog nastupa, stand up komedije, plesa, stranih jezika i slično.\nOrganizator Marko Haos već godinama drži besplatan fitnes program, kao i časove salse, pa je rešio da svoje znanje podeli i sa drugim studentima.\n"Upisao sam PMF i odlučio sam da ga malo dignem na noge. Od bezazlene organizacije je nastalo nešto što se ljudima jako dopalo, pa je i fakultet izašao u susret i dao nam prostorije da organizujemo školu plesa, fitnes, besplatan bioskop, radionice javnog nastupa, časove jezika... Velika je lepeza stvari koje organizujemo, a odjednom su mladi ljudi tu i voljni da nešto naprave, tako da smo uklopili dve dobre stvari", kaže za O radio Marko.\nPrirodno-matematički fakultet je ponudio svoje amfiteatre i veliki hol na Departmanu za matematiku i fiziku, gde se održavaju aktivnosti koje organizacija "Kampus" pravi. Fitnes će biti utorkom, sredom i četvrtkom od 22 sata i subotom od 10, bioskop će biti ponedeljkom uveče, a petkom škola plesa. Više informacija o terminima i drugim programima možete da nađete na Fejsbuk stranici "Novosadski Kampus".


Boris Pašalić - 1\n20. 09. 2020 20:46\nBIJELJINA - Ministar spoljne trgovine i ekonomskih odnosa u Savjetu ministara Staša Košarac najavio je tokom posjete Bijeljini nastavak svakodnevne saradnje na projektima koji se odnose na vodne resurse, uz integrisan pristup, uvažavanje ustavne nadležnosti i rad za dobrobit svih građana.\n03. 07. 2020 14:18\nSARAJEVO - Ministar spoljne trgovine i ekonomskih odnosa BiH Staša Košarac i ministar poljoprivrede, šumarstva i vodoprivrede RS Boris Pašalić ocijenili su na današnjem sastanku u Sarajevu da je u narednom periodu sa predstavnicima Delegacije EU u BiH potrebno otvoriti pitanje izvoza crvenog mesa u zemlje EU, ali i na druga tržišta.\nPoljoprivredni informacioni sistem nema saglasnost RS\nSARAJEVO, BANJALUKA - Savjet ministara BiH usvojio je Informaciju o stepenu razvoja poljoprivrednog informacionog sistema u Bosni i Hercegovini, međutim problem je što o ovome nije konsultovana Republika Srpska i da bi ovaj sistem u potpunosti zaživio, biće neophodan kompromis svih u Bosni i Hercegovini.\nPašalić: RS proizvodnjom može da zadovolji vlastite potrebe\nBANJALUKA - Ministar poljoprivrede, šumarstva i vodoprivrede Republike Srpske Boris Pašalić izjavio je da poljoprivrednom proizvodnjom Srpska može zadovoljiti vlastite potrebe u nekim proizvodima, ali da uz mali trud taj stepen može biti podignut.\n11. 05. 2020 21:08\nBANJALUKA - Ministar poljoprivrede, šumarstva i vodoprivrede Republike Srpske Boris Pašalić rekao je da je premašen plan ovogodišnje proljećne sjetve i da je zadovoljan reagovanjem poljoprivrednih proizvođača, ali i lokalnih zajednica, koje su se pridružile aktivnostima resornog ministarstva na njenom omasovljavanju.\nPašalić: Vlada izdvojila 90.000 KM za opremu i dezinfekciona sredstava\nBIJELJINA - Ministar poljoprivrede, šumarstva i vodoprivrede Republike Srpske Boris Pašalić izjavio je danas da je Vlada izdvojila 90.000 KM za nabavku 400 prskalica za dezinfekciju prostora koje su distribuisane u sve lokalne zajednice u Srpskoj.\nKošarac će tražiti da BiH tranzitno koristi GP Bijača za izvoz stoke\n13. 04. 2020 16:16\nSARAJEVO - Ministar spoljne trgovine i ekonomskih odnosa BiH Staša Košarac organizovao je danas videokonferenciju sa ministrima poljoprivrede, šumarstva i vodoprivrede Republike Srpske Borisom Pašalićem i Federacije BiH Šemsudinom Dedićem, te predstavnicima kompanija koje posluju u mesnoj industriji.


Pametni tepih srpskih studenata najbolja ideja u 2018. godini. "SmartWalk" je pobednički projekat na Nacionalnom takmičenju za najbolju studentsku ideju za 2018. godinu koji su osmislili studenti Fakulteta tehničkih nauka Univerziteta u Novom Sadu, Željko Popović i Vladimir Vincan.\nPopović i Vincan, studenti IV godine Energetike, elektronike i telekomunikacija – usmerenje Mikroračunarska elektronika, osmislili su tepih koji konvertuje mehaničku energiju čovekovog hoda u električnu energiju.\nOvaj pametni uređaj mogao bi da nađe svoju primenu na ulazima u objekte u kojima postoji velika frekvencija prolaznika, kao i na šetalištima, trgovima, pa čak i privremeno postavljati na velikim muzičkim festivalima.\nAutori projekta planiraju da u narednom periodu realizuju prvi prototip pametnog tepiha i ugrade ga na ulazu u Fakultet tehničkih nauka.\nPored osnovne namene, uređaj bi mogao da posluži kao svojevrstan svetleći tepih na kojem bi se pomoću LED traka ispisivale razne reklamne poruke ili poruke navođenja ka izlazu u slučaju vanrednih situacija.\nTakmičenje za najbolju studentsku ideju održava se okviru Erasmus+ projekta IF4TM. Na ovogodišnjem takmičenju koje je održano u Naučno-tehnološkom parku Beograd, svoje ideje predstavilo je ukupno 10 timova sa sedam visoko obrazovnih ustanova u Srbiji. Svaki tim imao je sedam minuta da kroz prezentaciju predstavi svoju ideju, i tri minuta da odgovore na pitanja žirija.\nDrugo mesto pripalo je timu Alfa i Omega za uređaj za spašavanje davljenika sa Univerziteta u Novom Pazaru, dok je trećeplasirani tim Fantastična četvorka, koji su osmislili panele sa konzervama za kolektovanje energije i zagrevanje prostora.\nTehnika, Pametni tepih, FTN Novi Sad, Željko Popović, Vladimir Vincan, Erasmus+, IF4TM, Konvertor mehaničke energije, Svetleći tepih, Električna energija, Zelena energija, Eko, Ušteda energije, Obnovljivi izvori energije


Šabac evropski grad - Glas Podrinja\n(26. septembar 2019.)\nŠabac evropski grad\nBiciklijada imala oko 50 učesnika. Deo aktivnosti u okviru Evropske nedelje mobilnosti bio i projekat „Još uvek vozim“ koji se sprovodi u okviru nacionalne kampanje „Čuvaj se“. Cilj projekta podizanje svesti mladih o bezbednoj vožnji i važnosti pridržavanja saobraćajnih propisa\nEvropska nedelja mobilnosti završena je u nedelju Biciklističkom rutom centralnim gradskim ulicama. Vožnja je organizovana u partnerstvu sa NVO “Vozi ulice” i “Evropskim centrom za ekologiju”.\n-Za kraj Evropske nedelje mobilnosti promovisali smo biciklizam kao jedan od održivih vidova transporta, rekla je arhitekta Ksenija Lukić, koordinator radnog tima Komisije za urbanu mobilnost.\nBiciklijada je imala oko 50 učesnika. Među njima je bio i gradonačelnik Šapca Nebojša Zelenović.\n-Ovde sam došao kao građanin. Podržavam ovu akciju i inače, još od kada je ona nastala. Jako mi je drago što udruženje građana „Vozi ulice“ istrajava u ideji da Šabac postane evropski grad u kome se poštuju evropske vrednosti. To podrazumeva da obratimo pažnju na to da građani žive zdravije, da vode računa o životnoj sredini, da se kreću na drugačiji način i da to košta manje. Imati porodične bicikle je mnogo jeftinije nego imati automobil. To i promovišem od kada sam postao gradonačelnik, istakao je Nebojša Zelenović.\nDeo aktivnosti u okviru Evropske nedelje mobilnosti bio je i projekat „Još uvek vozim“ koji se sprovodi u okviru nacionalne kampanje „Čuvaj se“. Svoje iskustvo u četvrtak je podelio sa učenicima Tehničke škole Novosađanin Milan Srdić član udruženja Paraplegičara Srbije.\n-Usled neadekvatnog upravljanja motorom ostao sam nepokretan. Nisam poštovao saobraćajne propise, nosio kacigu, doživeo sam saobraćajnu nezgodu i ostao u kolicima. Bio sam fudbaler pre saobraćajne nezgode i sportski duh mi nije dozvolio da se predam. Dao mi je snage da stisnem zube i nastavim dalje, da završim fakultet za bezbednost saobraćaja i uključim se u projekat za veću bezbednost mladih u saobraćaju. Mi nismo tu da im govorimo nemojte ovo ili ono, nemojte da konzumirate alkohol... Nemojte samo da učestvujete u saobraćaju pod dejstvom alkohola i da kršite saobraćajne propise, rekao je Srdić.\nUčenici su imali priliku i da probaju specijalne naočare koje simuliraju reakcije osobe pod dejstvom alkohola. Učenici su se složili da ovakva predavanja na njih ostavljaju jači utisak i bolje efekte nego bilo kakav vid priče, teorije i upozoravanja.\nCilj projekta je podizanje svesti mladih o bezbednoj vožnji i važnosti pridržavanja saobraćajnih propisa. Predavanje se već četvrtu godinu drži učenicima svih trećih razreda srednjih škola.\nGrad Šabac je Evropsku nedelju mobilnosti obeležavao od prošlog ponedeljka u saradnji sa Stalnom konferencijom gradova i opština, Agencijom za bezbednost saobraćaja i partnerima na lokalu. Sadržaje su realizovali članovi Tela za koordinaciju poslova bezbednosti u saobraćaju, Saobraćajne policije Policijske uprave Šabac i članovi Komisije za urbanu mobilnost.\nProgrami su promovisani na punktovima po gradu, građanima su deljene ankete sa temom organizacije saobraćaja u gradu, na Trgu je izvedena predstava za decu “Tri praseta u saobraćaju”, kojoj je prisustvovalo više od 1.200 predškolaca i prvaka, promovisane su nove trase javnog prevoza, a predstavnici Agencije za bezbednost saobraćaja u Centru za stručno usavršavanje održali su obuku i predavanje o bezbednoj vožnji za mopediste. Takođe, sprovedena je akcija Dan bez automobila u gradovima i opštinama u kojoj su predstavnici grada promovisali alternativne načine prevoza.\nŠabac je jedan od dva grada u Srbiji, koji je na javnom pozivu SKGO odabran za pružanje tehničke i ekspertske pomoći tokom izrade Plana održive urbane mobilnosti.\nŠabac konačno ponosno izlazi na reku\nŠABAC JEDINI U SRBIJI IMA EKOLOŠKI JAVNI PREVOZ